M. K. 11. decembra 2018. 07:53\nPriština nema nameru da se zaustavi na uvođenju taksi od 100 odsto na srpske proizvode i to je jasno rekao i Ramuš Haradinaj, premijer takozvane države Kosovo. Iako se nije izjasnio kojim bi to represivnim merama pribegao kako bi od Beograda dobio priznanje Kosova, u kosovskim medijima se naveliko spekuliše koje bi to mete mogle biti.\nPominje se, između ostalog, i mogućnost ukidanja dinara kao platežne valute na Kosovu, kao i postavljanje zastave Kosova na svim zgradama opštine, uključujući i one koje su srpske. Takođe, planira se i mera uspostavljanja reciprociteta prema vozilima iz Srbije koja ulaze na Kosovo, odnosno ona će imati obavezu da postave probne tablice kada ulaze na Kosovo, kao što je to slučaj sa kosovskim vozilima kad ulaze u Srbiju.\nJoš jedna mera se odnosi na brendiranu robu koja se proizvodi u Srbiji. Priština takođe, prema pisanju medija sa Kosova, planira da više ne priznaje srpska dokumenta.\nKoja bi od svih nabrojanih varijanti bila najgora po Srbe?\nPolitikolog Stefan Filipović kaže da bi, čak i da se sve ove mere sprovedu, u suštini sve podjednako pogodile i Srbe, i Albance.\n„Postavljanje kosovskih zastava na srpske opštine koje su u kosovskom sistemu svakako ne bi nešto pogodile Srbe“, kaže Filipović.\nIsti je slučaj, kaže on, i sa taksama na međunarodne proizvode koji se prave u Srbiji, što po rečima našeg sagovornika ne bi imalo uticaja na Srbe. Filipović dodaje da bi i mere sa tablicama pogodile više Albance sa juga Srbije koji dolaze u Prištinu i na Kosovo sa ovim tablicama nego Srbe.\n„Što se tiče dinara, Komercijalna banka preko koje institucije države Srbije svojim radnicima isplaćuju plate zvanično je registrovana u sistemu Kosova. Inače, na jugu Srbi prime dinare i odmah kupe evre koje posle troše u albanskim radnjama kupujući njihovu robu… Dakle, sve ove mere isto pogađaju Albance i Kosovo u celini, kao što pogađaju i Srbe. Oni uništavaju sopstvenu mikroekonomiju“, objašnjava Filipović.\nUkoliko bi, međutim, došlo do toga da primene meru po kojoj bi zabranili isplatu srpskih plata i penzija na Kosovu, zbog čega bi Srbi sa Kosova morali da idu u centralnu Srbiju da ih podignu, to bi onda, kaže Filipović, bila istinska humanitarna represija prema građanima srpske nacionalnosti.\nOno što Filipovića iskreno plaši jeste činjenica da sve ove mere nisu, kako kaže, racionalne.\n„Uveren sam da bi sve ovo moglo da se predupredi ako bi bili raspisani vanredni parlamentarni izbori na Kosovu“, zaključuje Filipović.\nOslobodjenje: Nastaviti sa protestima, Vučiću se ne može…\nPonoš: Ostanak u vrhu NS mi više nije prihvatljiv\nZelenović: Razumem zebnju zbog proširenja zahteva, nemamo…\nDjilas: Posle aprila imaćemo drugačiju Srbiju, pobeda…


DIS PODRŽAO INICIJATIVU ASNS O UKIDANJU RADA NEDELJOM | ASNS\nDIS PODRŽAO INICIJATIVU ASNS O UKIDANJU RADA NEDELJOM\n„DIS, kao najveći domaći trgovinski lanac, daje jedinstvenu i nedvosmislenu podršku odluci koja bi nedelju proglasila neradnim danom za sve trgovine na tržištu.\nDIS, kao domaća i porodična kompanija koja gaji tradicionalne vrednosti od svog nastanka, porodicu smatra fundamentom srpskog društva.\nA nedelja je oduvek bila dan za njeno okupljanje.“\nPored toga, g-din Šuleić je napomenuo da je ovakva praksa, koja je u mnogim evropskim zemljama na snazi godinama unazad, „najnormalnija stvar svakog humanog društva, stvar koja se ne tiče samo porodice, nego i pojedinca. Naprosto, jedan fiksni slobodan dan u nedelji ne sme biti luksuz već norma a priori. Norma koja bi donela mnogobrojne prednosti – kako za zaposlene, tako i za poslodavce…\nNaime, poslodavci u trgovinama bi posle donošenja ovakve odluke bili oslobođeni dela troškova a to bi nesumnjivo omogućilo da deo uštede bude preusmeren na poboljšanje uslova rada i finansijske benefite za zaposlene, kao i podizanje kvaliteta usluge i asortimana.“\nOvom prilikom, g-din Šuleić je pozvao sve trgovine koje posluju na srpskom tržištu da podrže donošenje ovakve odluke. Istovremeno je izrazio stav da ukoliko se donese odluka o zabrani rada nedeljom, mora važiti za sve učesnike tržišne utakmice podjednako, kako bi rezultati njegovog uvođenja bili smisleni i pravedni.


10 najboljih hotela za porodice u Trento - TripAdvisor\nNajbolji hoteli za porodice - Trento, Italija\nHoteli za porodice - Trento\n47 od 159 objekata odgovara vašim filterima. Obriši sve filtere\nBr. 1 od 47 – objekti sa najboljim odnosom cena/kvalitet – Hoteli za porodice - Trento\nBr. 2 od 47 – objekti sa najboljim odnosom cena/kvalitet – Hoteli za porodice - Trento\nBr. 3 od 47 – objekti sa najboljim odnosom cena/kvalitet – Hoteli za porodice - Trento\nBr. 4 od 47 – objekti sa najboljim odnosom cena/kvalitet – Hoteli za porodice - Trento\nBr. 5 od 47 – objekti sa najboljim odnosom cena/kvalitet – Hoteli za porodice - Trento\nBr. 6 od 47 – objekti sa najboljim odnosom cena/kvalitet – Hoteli za porodice - Trento\nBr. 7 od 47 – objekti sa najboljim odnosom cena/kvalitet – Hoteli za porodice - Trento\nBr. 8 od 47 – objekti sa najboljim odnosom cena/kvalitet – Hoteli za porodice - Trento\nBr. 9 od 47 – objekti sa najboljim odnosom cena/kvalitet – Hoteli za porodice - Trento\nBr. 10 od 47 – objekti sa najboljim odnosom cena/kvalitet – Hoteli za porodice - Trento\nBr. 11 od 47 – objekti sa najboljim odnosom cena/kvalitet – Hoteli za porodice - Trento\nBr. 12 od 47 – objekti sa najboljim odnosom cena/kvalitet – Hoteli za porodice - Trento\nBr. 13 od 47 – objekti sa najboljim odnosom cena/kvalitet – Hoteli za porodice - Trento\nBr. 14 od 47 – objekti sa najboljim odnosom cena/kvalitet – Hoteli za porodice - Trento\nBr. 15 od 47 – objekti sa najboljim odnosom cena/kvalitet – Hoteli za porodice - Trento\nBr. 16 od 47 – objekti sa najboljim odnosom cena/kvalitet – Hoteli za porodice - Trento\nBr. 17 od 47 – objekti sa najboljim odnosom cena/kvalitet – Hoteli za porodice - Trento\nBr. 18 od 47 – objekti sa najboljim odnosom cena/kvalitet – Hoteli za porodice - Trento\nBr. 19 od 47 – objekti sa najboljim odnosom cena/kvalitet – Hoteli za porodice - Trento


Kako smo pričali priču o „Senkama“ - Bizlife.rs\n10:30 Beograd, 19.02.2018.\nPrva sezona se tek završila, a već se u javnosti postavljaju pitanja: Kada će nova sezona? Šta će se desiti u novoj sezoni? Gde će se epizode emitovati? Serija „Senke nad Balkanom“ bila je totalni hit u poslednjih meseci u Srbiji, ali i u regionu. Činjenica je da odavno jedna domaća serija nije “digla toliku prašinu” u javnosti. Posebno kod onog dela publike, skeptičnog kada su u pitanju domaće „hitovi“, a navučenu na svetski poznate serije.\nVesnu Sekerezović, PR serije „Senke nad Balkanom“ pitali smo šta je tome razlog.\n„Sigurno je da osnovni razlog leži su samom kvalitetu serije, jer bez lažne skromnosti, činjenica je da su „Senke nad Balkanom“ u svakom smislu pomerile granice onog šta smo do sada navikli da gledamo, kada je u pitanju serijski program. Baš zato ne čudi što je „Senke“ najviše pratila upravo publika koja je ”navučena” na strane serije. Pored same priče koja je zanimljiva, „Senke“ su kreirane, režirane, montirane u skladu sa svetskim tendencijama u toj oblasti. I to ne zato što su autori kopirali neki popularni strani serijal, već zato što je ekipa, na čelu sa Draganom Bjelogrlićem, prepoznala i još važnije – ispunila očekivanja domaćih gledalaca koji već godinama ”skidaju” strane serije sa interneta. Ogromna gledanost „Senki“ upravo dokazuju da je publika i više nego željna visokokvalitetno osmišljene i kreirane serije koju mogu da prate bez titla.\nNajveća kontraverza oko serije u javnosti bio je taj istorijski momenat i tu je bilo dosta polemika. Da li je sa strane PR ovo bila krizna situacija ili ste ovako nešto očekivali?\nKontroverze, ako možemo tako da ih nazovemo, su se pojavljivale mestimično i to samo u onom delu javnosti koji je „Senke“ doživljavao kao ”istorijski dokumetarac”. Ova serija to svakako nije, nikad nije ni pretendovala da bude, pa samim tim sa zadovoljstvom mogu da zaključim da nismo imali potrebe za kriznim PR-om.\nKada smo počinjali pripreme za kampanju, uoči početka emitovanja, bilo nam je jasno da određene istorijske elemente koji ovaj krimi-triler čine još zanimljivijim, treba da predstavimo ili bolje rečeno približimo široj javnosti tako da ih ona na pravi način razume. „Senke“ su serija koju ne možete da gledate dok paralelno proveravate šta ima na Fejsbuku. Njena radnja i dinamika traže punu pažnju, a istorijske činjenice o kojima najšira javnost zna malo ili nedovoljno, bile su dovoljan razlog da se posle svake epizode posegne za Guglom i proširi lično saznanje o određenim likovima ili događajima iz tog perioda. Kada recimo na Tviteru pogledate postove koji su išli posle svake epizode, videćete da između pohvala i kritika, zapavo najviše ima debate o samoj radnji, razmatranju određenih manje poznatih elementa iz prošlosti i slično. Svi smo mi, na primer, čuli za Jatagan malu, ali je mali broj onih koju su sa stopostotnom sigurnošću mogli da kažu gde se nalazio ili kako je izgledao taj deo grad.\nKada se toliko priča o seriji deluje da joj nije potrebna bilo kakva druga reklama. Ali i pored toga kakve ste vi PR i marketinške alate koristili pre i toku trajanja serije?\nSlažem se sa vašom konstatacijom, ali bih je dopunila da je važno i šta se priča! Serija „Senke nad Balkanom“ je zbog svoje dramske zahtevnosti tražila temeljno, ali lagano uvođenje publike u ono što ih čeka. Zato smo “priču o Senkama” započeli mnogo pre početka emitovanja. Slogan “Istorija koju nas nisu učili” jeste bio privlačan i mamio je na gledanje, ali je zahtevao i da uz seriju ponudimo i pojašnjenja svega onog što se prikazuje. U tom smislu, aktivno učestvovanje scenarista, na prvom mestu Dejana Stojiljkovića i Vladimira Kecmanovića, u tradicionalnim ili digitalnim medijima, je bilo zlata vredno. I generalno, ceo tim koji je Bjelogrlić okupio je i tokom snimanja, i tokom prikazivanja fukcionisao kao jedna velika porodica. Verujem da zvuči otrcano, ali takva povezanost i brižnost svih učesnika za nas iz PR-a mnogo znači. Za skoro šest meseci koliko je aktivno trajala kampanja, nikad nisam imala problem da organizujem intervju, gostovanje, ili nastup, ni sa jednim glumcem, scenaristom ili režiserom. U trenutku kada je serija “zaživela” na TV-u, nekad smo dnevno imali po 10-ak intervjua, ili gostovanja u medijima, ili na nekim javnim događajima i nije bilo jednostavno uklopiti ekipu sa onim što su PR potrebe. Zato sam od Andrije Kuzmanovića i Miloša Petrovića dobila nadimak “razredna”. Ali baš zbog te iskrene i velike posvećenosti cele ekipe, jedan veliki i zahtevan posao nije bilo teško raditi i veliko mi je zadovoljstvo što sam deo takvog tima.\nZnamo kakav je serija “buzz” napravila u Srbiji, ali da li imate neke podatke o tome kako su na seriju reagovali gledaoci u regionu, tj onim zemljama gde se serija prikazivala?\nSerija je prikazivana paralelno na celom ex -Yu prostoru (izuzimajući Hrvatsku), baš kao i u Rusiji i svuda je imala isti “buzz”, rekordnu gledanost i ogromno interesovanje javnosti. Taj momenat jedinstvenog kulturnog ambijeta koji i dalje živi na prostoru bivše SFRJ je veoma važan, posebno kad je kinematografija u pitanju, i veoma smo ponosni da su vrednosti serije svuda podjednako dobre prihvaćene.\nSrbija očekuje drugu sezonu serije. Dragan Bjelogrlić je pominjao da će prikazivanje početi krajem ove godine, ali da se još ne zna na kojoj će to televiziji biti.\nKako su „Senke“ u bazičnoj žanrovskoj podeli triler, hajde da i ova PR najava bude u istom stilu: scenaristi su počeli vredno da rade, istorijski period koji sledi nakon prve sezone je sam po sebi dovoljno zanimljiv, a u dramaturšku kreativnost ovakvog tima je nepotrebno sumnjati, tako da gde god se bude prikazivao nastavak – verujem da ćete nas i dalje verno pratiti.\nHrvatski „Jutarnji list“ o „Senkama“\n„I prije i nakon 1990. medijske industrije jugoslavenskih zemalja proizvele su mnoge TV serije. Neke su od njih bile popularne, pa i obljubljene. Mnoge od njih bile su medijska tema i žarište velike pažnje. No, dojam je da nikad, ni prije ni nakon 1990., jedna televizijska serija nije bila u toj mjeri postala središnji društveni i medijski događaj kao što su to u Srbiji “Senke nad Balkanom”.“ (Iz teksta Jurice Pavličića)\nSerije Senke nad Balkanom dragan bjeloglić


SPS danas bira rukovodstvo i obeležava 29 godina postojanja\nSednica Glavnog odbora Socijalističke partije Srbije (SPS), na kojoj će biti izabrano partijsko rukovodstvo, biće održana danas u Beogradu. Socijalisti će na sednici obeležiti 29 godina od osnivanja stranke a najavljeno je da će se članovima SPS-a obratiti predsednik partije Ivica Dačić.\nČivović: Najgore je iza nas\nPovodom navoda na našem portalu o ostavci koju je dao na mesto v.d. direktora Doma zdravlja, iz Srpske Napredne Stranke danas je redakciji GMinfo stiglo saopštenje Aleksandra Čivovića. U zaglavlju mejla stoji da je saopštenje poslato „Povodom dezinformacija koje su se u poslednje vreme pojavile u pojedinim medijima“.\nU današnjem saopštenju iz SNS-a piše:\nOO Dveri: NLO ili teledirigovani projektili\nOO Srpski pokret Dveri iz Gornjeg Milanovca uputio je saopštenje, u kojem kažu da se osećaju pozvanim da reaguju i građanima skrenu pažnju na političko stanje u našoj opštini povodom dešavanja jučerašnje sednice SO Gronji Milanovac.\nTribina Saveza za Srbiju: "Šta stvarno muči našeg poljoprivrednika?"\nU Savezu za Srbiju Gornji Milanovac održana je tribina pod nazivom"Šta stvarno muči našeg poljoprivrednika?" U okviru ove teme razmatrane su, između ostalog i pitanja "ko i kakve koristi ima od subvencija, kao i šta će biti sa otkupnim cenama ove godine?"\nJedva kvorum na sednici Skupštine opštine, pukotine u OO SNS\nNa današnjoj sednici SO Gornji Milanovac, pored tri tačke dnevnog reda koje su odbornici jednoglasno usvojili, a to su Odluka o besplatnom prevozu za srednjoškolce, izgradnja kružne saobraćajnice kod Idee i Odluka o izradi Plana detaljne regulacije „IVICE 2“ u Gornjem Milanovcu, u prvi plan nakon sednice izašao je raskol unutar OO SNS.\nStrana 4 od 77


Kako se poslovalo u regiji: Slovenija jedina više izvozi nego što uvozi | Zapadni Balkan News | Al Jazeera\nU Sloveniji je izvoz za deset mjeseci 2018. bio za 9,8 posto viši u odnosu na isti period 2017. (EPA)\nSlovenija je jedina zemlja u regionu koja ima suficit u spoljnotrgovinskoj razmeni sa inostranstvom, odnosno više izvozi nego što uvozi, dok je Crna Gora ubedljivo najgora i ne pokriva ni petinu izvoza uvozom, pokazuje analiza agencije Anadolija.\nNaime, Slovenija je za deset meseci 2018. izvezla robe vrednosti 25,8 milijardi eura, a uvezla robe vrednosti 25,4 milijarde eura.\nIzvoz za deset meseci 2018. bio je za 9,8 odsto viši u odnosu na isti period 2017, a uvoz za 11,7 odsto.\nPokrivenost uvoza izvozom Slovenije u deset meseci prošle godine bila je 101,5 odsto.\nMakedonija je sa pokrivenošću uvoza izvozom od 76,6 odsto za deset meseci 2018. bila druga u regionu.\nTako je izvoz Makedonije iznosio 5,7 milijardi, a uvoz 7,4 milijarde američkih dolara.\nVeći izvoz Srbije\nUkupna spoljnotrgovinska robna razmena Srbije za period januar–novembar 2018. iznosila je 41,5 milijardi dolara, što je porast od 17,2 odsto u odnosu na isti period prethodne godine, odnosno 35,1 milijardu eura, što je porast od 11,2 odsto u odnosu na isti period prethodne godine.\nIzvezeno je robe u vrednosti 17,8 milijardi dolara, što čini rast od 14,4 odsto u odnosu na isti period prethodne godine, a uvezeno je robe vrednosti 23,7 milijardi dolara, što je za 19,4 odsto više nego u istom periodu prethodne godine.\nIzvoz robe, izražen u evrima, imao je vrednost približno 15 milijardi i to je povećanje za 8,6 odsto u poređenju sa istim periodom prethodne godine.\nUvoz robe imao je vrednost 20 milijardi evra, što predstavlja povećanje za 13,3 odsto u odnosu na isti period prošle godine.\nDeficit iznosi 5,9 milijardi dolara, što čini povećanje za 37,4 odsto u odnosu na isti period prethodne godine. Izražen u evrima, deficit iznosi 4,9 milijardi, što je povećanje za 30,7 odsto u poređenju sa istim periodom prethodne godine.\nPokrivenost uvoza izvozom je tako u prošloj godini bila 75,2 odsto i manja je od pokrivenosti u istom periodu prethodne godine, kada je iznosila 78,4 odsto.\nPokrivenost uvoza izvozom u Bosni i Hercegovini za 11 meseci prošle godine bila je na nivou 61,84 odsto.\nTako je iz te države izvezeno robe u vrednosti 10,9 milijardi KM, a uvezeno robe vrednosti 17,7 milijardi KM.\nU Crnoj Gori opala pokrivenost uvoza izvozom\nSpoljnotrgovinski robni bilans, odnosno deficit iznosio je 6,7 milijardi KM.\nUkupan izvoz Republike Hrvatske od januara do oktobra 2018, prema prvim rezultatima, iznosio je 89,3 milijarde kuna, dok je uvoz iznosio 146,7 milijardi kuna.\nSpoljnotrgovinski deficit iznosio je 57,4 milijarde kuna.\nTime je pokrivenost uvoza izvozom, prema prvim rezultatima, od januara do oktobra 2018. bila 60,9 odsto.\nUkupna spoljnotrgovinska robna razmena Crne Gore za period januar–novembar 2018, prema preliminarnim podacima, iznosila je 2,7 milijardi evra, što ukazuje na rast za 12,2 odsto u odnosu na isti period prethodne godine.\nIzvoz robe imao je vrednost 363,9 miliona evra, a uvoz 2,3 milijarde evra.\nU odnosu na isti period prethodne godine izvoz je bio veći za 8,6 odsto, a uvoz za 12,8 odsto.\nPokrivenost uvoza izvozom iznosila je 15,6 odsto i manja je u odnosu na isti period prethodne godine (16,2 odsto).\nCrna Gora: Za 11 mjeseci ove godine povećani i uvoz i izvoz\nNajveći vanjskotgovinski partneri u izvozu bili su Srbija, Mađarska i Bosna i Hercegovina.\nTrgovinske sankcije Kosova Srbiji i BiH su stigle u trenutku kada se EU suočava s nizom problema.


Državljani EU u Britaniji strahuju da ne postanu građani drugog reda | EurActiv Serbia\nViše od četvrtine državljana Evropske unije koji žive u Velikoj Britaniji ima utisak da nisu ravnopravni sa nosiocima britanskog pasoša, pokazala je anketa sprovedena sa ciljem da se zaštite prava građana Unije koji su posle Bregzita ostali da žive u Ujedinjenom Kraljevstvu.\nAnketa kojom je u Britaniji obuhvaćeno 3.000 državljana zemalja EU i Evropske asocijacije slobodne trgovine (EFTA), a koju je sprovela britanska Nezavisna agencija za monitoring ljudskih prava (IMA), pokazala je veliko odsustvo poverenja anketiranih prema britanskim institucijama i vlastima.\nPunih 30% ispitanih iz članica EU, Islanda, Lihtenštajna i Norveške, navelo je da se ne pouzdaju da će britanske javne službe poštovati njihova građanska prava. Pored toga, čitavih 50% nije ni bilo upoznato sa svojim pravima.\nDeset posto učesnika istraživanja navelo je da inače planira da napusti Veliku Britaniju posle 30. juna, kada ističe rok za podnošenje zahteva za trajni boravak državljana EU.\nU anketi, 31% građana je izrazilo manjak poverenja u britansku vladu, a 11% se požalilo na direktne posledice izlaska Velike Britanije iz EU i lična negativna iskustva vezana za proces Bregzita.\n"Očigledno je da postoje problemi u pogledu poverenja kod građanki i građana EU.....postoji istinska potreba da javne službe svih vrsta preduzmu mere kako bi svojim delovanjem izgradile to poverenje. Moraju da shvate i ulogu koju igraju afirmaciji građanskih prava u zakonodavstvu, politici i u praksi", izjavila je zvaničnica agencije IMA Ketrin Čemberlejn.\n"Mi ćemo i dalje sarađivati sa javnim ustanovama i proučavati ih, kako bismo bili sigurni da su one stvarno i svesne tih prava", dodala je Čemberlejn.\nOko pet miliona ljudi iz država EU do sada je u okviru programa "Setld status" podnelo zahtev za boravak u Velikoj Britaniji. Od tog broja, 97% je dobilo bilo željeni status koji ima omogućava neograničen boravak, ili barem takozvani predboravišni status, što znači dozvolu boravka u trajanju od pet godina sa opcijom da po isteku tog perioda zatraže neograničen boravak.\nPotpuna sloboda kretanja stanovništva između EU i Velike Britanije prestala je da važi još u ponoć 31. decembra, kada je istekao jednogodišnji liberalni prelazni period posle Bregzita, a na snagu stupio sporazum o trgovini i saradnji dve strane.\nOsobe koje imaju državljanstvo neke članice EU, a žive u Velikoj Britaniji, imaju rok samo još do 30. juna da i zvanično legalizuju svoj boravak na ostrvu.\nZa britansku vladu i aktiviste za zaštitu ljudskih prava, jedan je od najvećih izazova upravo taj da evropskim državljanima skrenu pažnju da moraju da regulišu boravak.\nNadležno ministarstvo unutrašnjih poslova u ovom trenutku, međutim, još nastoji da se izbori sa oko 320.000 preostalih zahteva što kod IMA i organizacija civilnog društva izaziva određenu bojazan u mogućnost da svi zahtevi budu rešeni na vreme.\nMinistar za imigraciju Kevin Foster obećao je, međutim, da će "svakom, ko do isteka roka 30. juna podnese zahtev za program boravka, biti garantovana prava, sve dok njegov zahtev ne bude rešen".\nIzvesne nedoumice postojale su u Velikoj Britaniji i oko toga da li lica sa predboravišnim statusom uživaju ista prava na određena socijalna davanja države, kao i lica sa trajnim boravkom i državljani Britanije. Dilemu je u decembru rešio britanski apelacioni sud, presudivši da građani sa tim statusom moraju biti tretirani kao i svi ostali.


by NDFAdmin, Objavljeno 17. мај 2017.\nU mestu Jalovik, opština Vladimirci, danas je svečano otvorena jubilarna deseta Školica života u okviru Predškolske ustanove „Suncokreti“, zahvaljujući donaciji Novak Đoković fondacije. Fondacija je uložila 8.000.000 dinara u kompletnu izgradnju i opremanje objekta igračkama i didaktičkim sredstvima, kao i postavku mobilijara za igru u dvorištu. Organizovana je, takođe, i obuka vaspitača i ostalih članova lokalne zajednice koji su usmereni na rad sa decom.\nOtvaranje desete Školice života za nas ima vrlo jaku simboliku. Ove godine obeležavamo deset godina rada i sa ponosom se osvrćemo na sve što je Novak Đoković fondacija uradila da naša deca imaju bolje uslove za učenje i druženje. Prethodne dve godine smo aktivno radili na izgradnji i opremanju novog objekta u Jaloviku, a zahvaljujući uspešnoj saradnji sa predstavnicima lokalne samouprave i zajednice uspeli smo da izgradimo jedan novi kutak i kreiramo bezbedan prostor za oko 60 mališana iz ovog mesta, ali i iz susednih naselja – izjavila je Gorana Džudža Jakovljević.\nDirektorka PU Zorica Milošević dodala je da je Predškolska ustanova „Suncokreti“ kroz partnerstvo sa Fondacijom u okviru projekta Školice života unapredila svoj rad.\nObezbedili smo radosno detinjstvo za svu decu i dali im mogućnost za uključivanje u Predškolsku ustanovu. Zahvaljujući Fondaciji, ustanova ima nov, savremen, lepo opremljen, prilagođen prostor za decu, u kom će kroz igru sticati svoja prva znanja – izjavila gospođa Milošević.\nPredsednik opštine Vladimirci Milorad Milinković istakao je značaj ovog projekta.\nProjekat Školice života je veoma značajan za opštinu, jer je na taj način proširena mreža predškolskih ustanova. Selo Jalovik, najveće po površini u Opštini Vladimirci, dobilo je moderan objekat u kome će deca imati iste mogućnosti za sticanje znanja kao i deca koja žive u gradskim sredinama. Opština Vladimirci se zahvaljuje Fondaciji Novak Đoković što je izabrala našu opštinu i uložila velika novčana sredstva da deca iz ruralnih područja dobiju mogućnost da se adekvatno vaspitaju i obrazuju – istakao je gospodin Milinković.


Na koji način će izbori za EU uticati na Zapadni Balkan? - European Western Balkans\nDebata "Evropa pred izborom - Evropski parlamet u novom sazivu"; Foto: Tanjug / Zoran Zestic\nBEOGRAD – Nakon predstojećih izbora za Evropski parlament, koji počinju sutra, biće jasnije gde će se na listi prioriteta Brisela naći proširenje EU, zaključeno je na konferenciji “Evropa pred izborima – Evropski parlament u novom sazivu” koju je Fondacija Centar za demokratiju organizovala u saradnji sa Fondacijom “Fridrih Ebert”.\nIako će, prema dosadašnjim anketama, u narednom sazivu biti više onih koji se protive proširenju Unije, taj glas ne bi trebalo da učini sporijim proces proširenja, a bivši ambasador Srbije pri EU Duško Lopandić kaže da Srbija ne treba da podvlači crtu, već da nastavi reforme i uskladi njihovu brzinu i dinamiku sa procesima unutar EU.\n“Tokom ovih izbora postoji nekoliko paradoksa na različitim nivoima – između nacionalnih partija i glavnih političkih grupacija u okviru Evropskog parlamenta. Drugi sukob je unutar tih grupacija, između onih koji su za status quo i onih koji su za reformu. Jedno od pitanja koje se nameće jeste i da li treba više saradnje između vlada i da li EU može da napreduje kroz tu saradnju”, navodi Lopandić.\nČlan Senata u Francuskoj Žan-Iv Lekont smatra da odluke po pitanju politike proširenja i politike evra ne donose u vladama već je potrebno građane pitati direktno građana. Nije moguće imati politiku slobodnog kretanja, a da ne postoji jedna evropska politika vezana za to.\n“Ako hoćemo da pomirimo evropske narode sa Evropom, moramo da im damo drugu ekonomsku politiku i da im vratimo poverenje”, naglašava Lekont.\nUpravo su slobodu putovanja između evropskih država građani istakli kao konkretnu pogodnost koju je evropski projekat doeno u proteklih 60 godina. Međutim kako navodi Nataša Vučković iz Fondacije Centar za demokratiju gotovo polovina građana evropskih zemalja, među kojima je i Srbija strahuje da Evropska unija ide pogrešnim putem i da su njena pravila formulisana tako da pogoduju bogatima i moćnima.\nIvan Vejvoda iz Fondacije Centar za demokratiju ove izbore smatra zanimljivijim jer se događaju nakon glasanja za Bregzit i migranstke krize koja se dogodila tokom mandate odlazeće Komisije.\nIstiče da će na ovim izborima doći do kraja dvopartijskog konsenzusa unutar Evropskog parlamenta i dve najveće partije naprednjaka i socijalista će imati ispod 50 odsto od ukupnog broja poslanika, dok se sa druge strane predviđa jačanje ekstremnijih partija.\nDodaje i da je izlazak Velike Britanije iz EU imao pozitivnu posledicu koja se ogleda u tome da partije koje su pre Bregzita zagovarale izlazak iz Unije, svoju retoriku su sada usmerile ka devalvaciji ovlašćenja sa Evropske unije nazad na države članice.\nDuško LopandićFondacija Centar za demokratijuFondacija Fridrih EbertNataša VučkovićŽan-Iv Lekont\nEWB 17. 05. 2017. 19. 05. 2017.


Banja Luka: Policija zasuta kamenjem upotrijebila suzavac - Klix.ba\nBanja Luka: Policija zasuta kamenjem upotrijebila suzavac\n21.2.2008. u 14:55\nVeći broj banjalučkih srednjoškolaca i građana koji se danas, navodno, spontano okupio u Banjoj Luci protestujući zbog proglašenja nezavisnosti Kosova sukobio se s policijom u pokušaju da se probiju do Ureda američke ambasade u Banjoj Luci.\nNa policiju koja je upotrijebila suzavce da ih rastjera bacali su kamenje i druge predmete. Svoj gnjev iskalili su i na novinarima, zapaljeni su i kontejneri, a pripadnici policije pokušavaju da privođenjem obuzdaju izgrednike koji uzvikuju parole podrške Kosovu i Srbiji.\nJedna grupa učesnika protesta se ipak probila prema Uredu američke ambasade i zasula ga kamenjem uz pogrdne riječi. Učesnici protesta, kojih je bilo više stotina, bili su i ispred zgrade Banskog dvora, gdje je sjedište predsjednika RS-a, a koji, kao i druge institucije danas čuvaju jake snage policije.\nNakon toga, srednjoškolci su se uputili ka njemačkom i francuskom konzulatu, u čemu ih je policija spriječila i zadržala ispred Narodnog pozorišta RS-a. Protestnici su se ponovo uputili na glavni banjalučki trg. Ovi protesti zvanično nisu bili najavljeni i nije poznato ko je zvanično njihov organizator.\nSam centar Banje Luke pun je policijskih snaga koje su raspoređene i pored konzulata u gradu.\nPolicija u Banjoj Luci hapsi učesnike današnjih protesta zbog proglašenja nezavisnosti Kosova, s kojima se sukobila nakon što su protesti prerasli u nemire.\nHuligani koji su se nakon pokušaja da se probiju do Ureda američke ambasade, te do zgrade Vlade RS-a, u čemu su spriječeni, vratili u centar Banje Luke razbili su staklo na izlogu zlatare "Malbašić" u Gospodskoj ulici u Banjoj Luci i na buregdžinici u starom zanatskom centru.\nPolicija pokušava da razbije grupe demonstranata od kojih se neki i razilaze. Ima povrijeđenih i policajaca i učesnika ovih protesta za koje se ne zna ko je organizator.\nsuzavac kamenje policija\nTadić: Srbija neće odustati od evropske budućnosti\n21.02.2008. u 14:57\nProtest srednjoškolaca uz Putinove fotografije\n21.02.2008. u 14:28


Pandemija: Nikad nije bilo tako da nije bilo nekako - Biznis i Finansije\nHome\tVestiPolitika i društvo\tPandemija: Nikad nije bilo tako da nije bilo nekako\nOn je u intervjuu za nedeljnik Vreme rekao da je pandemija pokazala da su ljudi nikada povezaniji, a opet otuđeni. Pokazala je i da je čovek u pojedinim momentima zastrašujuće sebičan i nepažljiv, a opet solidaran do neslućenih granica samopožrtvovanosti i plemenitosti.\n“Ona pokazuje svu ljudsku krhkost, neprevidivost sutrašnjice, apsurdnost kolektivnih predstava o svojoj superiornosti i besmislenost predrasuda”, poručio je Kostić.\nOn je istakao da je jedna od lekcija pandemije da “priroda neće sedeti skrštenih ruku i sa divljenjem posmatrati aktuelnu antropocentričnu i narcističku destruktivnost homo sapijensa”.\nUpitan o tome kako misli da će svet izgledati posle pandemije, Kostić je rekao da je skloniji da više nego futurolozima veruje mađarskim piljaricama koje citira Miloš Crnjanski da “nikad nije bilo tako da nije bilo nekako”.\n“Život se žilavo nastavljao uprkos ratovima i strašnim epidemijema”, poručio je Kostić i dodao da će ova pandemija uzrokovati neke promene.


MUP bez odgovora: Zašto službena beleška o pretnjama nije dovoljna za rušenje objekta na Pančićevom vrhu | Insajder\nGrađevinska inspektorka koja je radila na slučaju nelegalnog objekta na Pančićevom vrhu, u službenoj belešci i izjavi, u koje je Insajder imao uvid, navela je da je dobijala upozorenja da bude oprezna u tom slučaju jer se radi o opasnim ljudima i da je bila uplašena za bezbednost svoje porodice. Iako ministarka građevinarstva Zorana Mihajlović tvrdi da je sva dokumentacija dostavljena MUP-u, iz Ministarstva unutrašnjih poslova ni posle dvadeset dana nisu odgovorili na pitanje Insajdera da li je policija na bilo koji način obaveštena o pretnjama inspektorima koji su radili na slučaju nelegalne gradnje na Pančićevom vrhu.\nSam ministar unutrašnjih poslova Nebojša Stefanović dva puta je na pitanje novinara Insajdera rekao istu stvar – da policiji pretnje nisu prijavljene. Ministar, međutim. nijednom nije dao precizan odgovor na pitanje da li je policija na bilo koji način obaveštena o pretnjama. Iz tog razloga novinari Insajdera su MUP-u 15. novembra uputili zvanično pitanja, ali odgovor do danas nije stigao. Kako nam je juče rečeno u pres službi tog ministarstva, predmet je i dalje u proceduri.\nKako se može videti iz službene beleške u koju je Insajder imao uvid, zbog svega što se dešavalo oko nelegalnog objekta na Pančićevom vrhu, inspektorka je bila zabrinuta za bezbednost svoje porodice. Novinari Insajdera stupili su u kontakt s inspektorkom, ali nas je ona za sva pitanja uputila na pres službu Ministarstva građevinarstva.\nKako je Insajder već objavio, inspektorka je 11. juna 2018. Ministarstvu dostavila zvaničnu službenu belešku o slučaju nelegalne gradnje na Pančićevom vrhu, u kojoj navodi da je u februaru te godine razgovarala s „ozbiljnom osobom iz NP Kopaonik“.\n„U razgovoru me upozorio da ukoliko planiram da zatvaram gradilište da sa sobom povedem žandarmeriju obzirom da su: ovi gore ozbiljno povezani sa lokalnom policijom i da mi se može desiti da me policija ostavi na cedilu tokom postupka“, piše u službenoj belešci.\nInspektorka dalje navodi da od tog dana nije vršila inspekcijski nadzor niti je zatvarala gradilište, te da je bila vrlo uplašena za sigurnost svoje porodice.\nU izjavi koju je napisala po zahtevu pomoćnika ministra, ona je između ostalog navela: „Moram da kažem da sam od različitih osoba s Kopaonika, Brusa i Raške dobijala svakojake informacije i upozorenja da budem oprezna jer se radi o opsanim ljudima“.\nMihajlović: Sva dokumentacija je data MUP-u\nRušenje nelegalnog objekta na Pančićevom vrhu je bilo zakazano za 7. avgust 2018. godine, ali je isti dan i otkazano jer nije obezbeđena asistencija policije. MUP se tada pozvao na zakonske procedure prema kojima Ministarstvo prvo mora da pruži dokaz da je rušenje prethodno pokušano bez pomoći policije.\nBezbednosti ljudi i opreme su razlozi koje je ministarka Zorana Mihajlović više puta ponovila objašnjavajući zašto je neophodna asistencija policije za rušenje objekta. To je ponovila i u „Insajder debati“, a na pitanje da li je bilo pretnji inspektorima i da li je to razlog što insistira na asistenciji, kaže da je „sva dokumentacija data Ministarstvu unutrašnjih poslova“.\nInsajder: Da li je prećeno inspektorkama?\nMihajlović: Sva dokumentacija je data Ministarstvu unutrašnjih poslova.\nInsajder: Ministar policije kaže da se za to ne zna i da zbog toga ne pruža aistenciju. Jeste li razgovarali sa njim o tome, to me zanima?\nMihajlović: Naravno, upravo onako kako je rekao ministar Stefanović, u skladu sa zakonom i ovaj slučaj kao i svi drugi će se završiti. Budite sigurni u to. Pančić nije pravilo već izuzetak i rešiće se kao i svi drugi izuzeci kojih ima na teritoriji Srbije .\nNa pitanje zbog čega zakon u ovom slučaju nije sproveden, šta je problem, ministarka Zorana Mihajlović tvrdi da će slučaj „Pančić“ biti rešen.\nStefanović: Nemamo prijavu da je nekom prećeno\nNovinari Insajdera su u dva puta na konferenciji za novinare pitanje o tome da li je policija obaveštena o pretnjama inspektorima, postavila ministru unutrašnjih poslova Nebojši Stefanoviću. Konkretan odgovor, međutim, od njega nismo dobili. Ministar je oba puta ponovio da policija prijavu da je inspektorima prećeno nije dobila.\n„Mi nemamo prijavu policiji da je nekome prećeno. Nemamo nikakav problem da istražimo svakog, niti koga štitimo niti nas to zanima“, rekao je, između ostalog, ministar policije.\nOn međutim nije konkretno odgovorio na pitanje da li je MUP na bilo koji način obavešten da je inspektorima prećeno, koja nisu vezana isključivo za podnošenje prijave.\n„Ja sam vrlo jasno rekao. Ja sam čekao da vidimo kome je prijavljeno. Zna se gde se prijavljuje. Prijavljuje se područnoj policijskoj stanici, upravi policije ili tužilaštvu“ , dodao je Stefanović.\nPodsetimo, prema istraživanju Insajdera, Opština Brus je Ministarstvu građevinarstva čak dostavila zahtev za legalizaciju betonskog objekta od 1.000 kvadrata, iako je upravo Opština izdala dozvolu za privremeni objekat do 150 kvadrata. Ispostavilo se da je dokument antidatiran, odnosno da je zahtev za legalizaciju navodno predat u trenutku dok objekat nije ni izgrađen. U zahtevu je kao godina izgradnje navedena 2014, a postoje jasni dokazi da je gradnja počela tek 2017.\nIako je bilo očigledno da je dokument antidatiran i da se radi o falsifikatu, zahtev za legalizaciju koji je Ministarstvu dostavila Opština Brus na neko vreme je odložio rušenje.\nU međuvremenu je republička građevinska inspekcija ipak izdala rešenje o rušenju nelegalnog objekta od više od 1.000 kvadrata na Pančićevom vrhu, a zatim i rešenje o izvršenju rušenja. Upros tome, objekat još nije srušen.k


Viber predstavlja novu generaciju sportskih čet botova ~ ITmagazin\nDruštvene mreže / viber\nRakuten Viber, jedna od najvećih aplikacija za glasovne pozive i razmenu poruka na svetu, objavila je novo partnerstvo sa Fanbot.ai – time postavši globalna platforma za razmenu poruka Fanbotovog čet bota za e-sportove.\nNovi čet bot će pružiti ljubiteljima “e-gejminga” širom sveta ceo niz funkcija i mogućnosti za interakciju i razmenu iskustava putem Vibera, kao što su:\ntrenutačni pristup ekskluzivnom sadržaju, video klipovima, najnovijim rezultatima, rasporedima i više\naktivnu Viber zajednicu (Community) za istovremenu razmenu informacija i četovanje, i\nmogućnost da obogate razmenu poruka upotrebom posebnih Viber stikera iz paketa posvećenih svakoj od takmičarskih liga.\nKorisnicima će takođe biti dostupan ekskluzivan sadržaj, “lajv-strim” prenos događaja i ostalih zbivanja putem posebnih Viberovih navijačkih Zajednica. Ovo će omogućiti ljubiteljima ne samo da koriste Viber da bi došli do poslednjih rezultata dok četuju sa prijateljima i porodicom, nego i da se povežu sa do milijardu drugih obožavalaca širom sveta. Korisnici će takođe moći besplatno da preuzmu jedinstveni paket Viber stikera za članove eSport Zajednice.\n“Poklonici sporta širom sveta odavno koriste svoje pametne telefone kako bi bili na vezi sa svojim omiljenim timovima, ali je činjenica da aktuelnim platformama nedostaju mogućnosti za trenutnu interakciju – što mnogi entuzijasti priželjkuju,” napominje Kristina Konstadače (Cristina Constandache), Potpredsednica odeljenja za globalna partnerstva kompanije Rakuten Viber. “Partnerstvo Vibera i Fanbot.ai promeniće i unaprediti odnos poklonika sa tradicionalnim i eSport ligama, time što će on biti integrisan u njihove trenutne društvene interakcije i što će im omogućiti kontakt sa globalnim krugovima poklonika.”\nObožavaoci eSportova će imati mogućnost i da uživo prate određeni broj turnira putem Vibera, kao i da pristupe rasporedima takmičenja, rezultatima i dnevnom pregledu najpopularnijeg sadržaja sa “lajv-strim” direktnih prenosa sa platforme putem eSports Fanbot čet bota. Dodatne opcije vezane za predviđanje rezultata mečeva i posebnih pretraga o timovima biće na raspolaganju nešto kasnije ove godine.\nWinamp se uzdiže iz mrtvih\nNext story Lenovo: Stiže novi pametni telefon\nPrevious story Gmail Smart Compose koristi AI za brže kucanje emailova


Pametne mreže su prioritet energetike budućnosti - Elnos Group Elnos Group\nPametne mreže su prioritet energetike budućnosti\nNovosti | 6 Marta, 2020\nDistributivna proizvodnja na svakoj tački elektroenergetske mreže danas zahtijeva brzu reakciju, a njeno kontrolisanje i korištenje je nemoguće uraditi analognim metodama. Pametna mreža je neminovnost vremena koje dolazi, ona donosi digitalizaciju mreže i bez nje energetski sistemni neće opstajati.\nIstaknuto je danas na drugom danu Samita energetike SET, a u okviru panela “Pametne mreže – moderna energetika”.\nBorko Torbica, potpredsjednik Elnos Grupe je kao jedan od panelista iskoristio priliku da podijeli iskustva naše kompanije sa projekta “Smart city” Novi Sad i najavi trendove energetike budućnosti.\n“Zadatak stvaranja energetski održivih uslova smatramo svojim istinskim pozivom, a posebno smo ponosni na to što je Elnos Grupa bila jedan od pionira u realizaciji projekta pametnog grada ‘Smart city’ u Novom Sadu 2012. godine”, rekao je Torbica.\nOn je takođe istakao važnost korištenja digitalne transformacije, realizacije projekata pametnih gradova, koje nas promjene čekaju u okviru trenda formiranja infrastrukture za e-mobilnost.\nUčesnici panela „pametne mreže – moderna energetika” su bili i predstavnici Hrvatskog operatora prenosnog sistema (HOPS) i kompanija „Siemens“, „Končar“, DWELT, te projekata SINCRO.GRID ELES iz Slovenije i 3Smart projekat EPHZHB.\nElnos Grupa je generalni sponzor prvog Samita energetike u Trebinju koji je okupio vodeće energetske stručnjake iz regiona s ciljem stvaranja što boljeg dijaloga na planu realizacije investicionih mogućnosti i efikasnih planova iz oblasti energetike u regiji jugoistočne Evrope.\nPrvi projekat u Holandiji\nNakon revitalizacije uslijedio istorijski rekord HE…


Deset miliona od Grada za omladinske organizacije | Novosadski informativni portal 021\nPredlog o raspodeli sredstava donela je Komisija za stručni pregled podnetih predloga programa i projekata za omladinski sektor, a novac je podeljen u kategorijama: za slavljenje energije mladih ljudi, povećanje inovacija i kreativnosti, raznolikost mladih u raznolikim društvima, povećanje aktivnog učešća mladih i za jačanje omladinskih organizacija.\nNajviše novca dobili su Inženjeri zaštite životne sredine za projekat "Hajmo na OPENS piknik" i to 500.000 dinara, koliko su i tražili od Grada. Sledi Crvena linija sa iznosom od 480.000 dinara za projekat "Otvorimo vrata za mlade koji žive u apsolutnom siromaštvu" i Udruženje "Hendi Veternik" s projektom "Čekamo vas - dođite kod nas" vrednim 478.000 dinara.\nNovac zbog grešaka u aplikaciji nije dobilo sedam organizacija. Interesantno je da je novac dobio i Auto-sportski klub "Petro Max", koji je registrovan kao sportsko udruženje sa delatnošću sportskih klubova, iako se ovim projektima bave samo udruženja mladih. Doduše, novac je sportski klub dobio za projekat koji se bavi bezbednošću u saobraćaju, što jeste jedna od aktivnosti predviđena Lokalnim akcionim planom za mlade u Novom Sadu 2015-2018.\nNovac je dobilo i udruženje Omladinski centar Novi Sad, koje postoji od aprila. Radi se o bivšoj humanitarnoj organizaciji "Kišobran" iz Novog Sada, koja je promenila ime i delatnost.\nProjekti moraju da se realizuju do kraja godine, ali udruženjima, po već poznatom pravilu kašnjenja u upravi, novac još uvek nije dodeljen. To znači da će za realizaciju projekata imati oko dva meseca, te je upitno kakvi će biti njihovi efekti.\nProšle godine je konkurs namenjen nabavci opreme za udruženja mladih bio zanimljiv jer su članovi komisije dodeli najviše novca udruženjima čiji su članovi. Tačnije, nijedno udruženje čiji predstavnici su bili u komisiji nije dobilo manje od 100.000 dinara za nabavku opreme za rad (detaljnije o ovoj temi čitajte OVDE).\nSlično je i ove godine jer su udruženja čiji su članovi u vrhu organizacije OPENS dobila veća sredstva.\nPodsetimo, Grad je pre dve godine dodelio novac namenjen omladinskom sektoru sumnjivim, nevidljivim organizacijama, pa i aktivistima političkih partija, o čemu možete da čitate OVDE.\n05.10.2017\t• 20:34\n04.10.2017\t• 16:10\n04.10.2017\t• 15:54


10 najboljih hotela sa 3 zvezdice u Trapani - TripAdvisor\nHoteli sa 3 zvezdice - Trapani, Italija\nHoteli sa 3 zvezdice - Trapani\n30 od 376 objekata odgovara vašim filterima. Obriši sve filtere\nBr. 1 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 2 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 3 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 4 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 5 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 6 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 7 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 8 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 9 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 10 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 11 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 12 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 13 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 14 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 15 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 16 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 17 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 18 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 19 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 20 od 30 – objekti sa najboljim odnosom cena/kvalitet – Hoteli sa 3 zvezdice - Trapani\nBr. 21 od 30 – objekti sa najboljim odnosom cena/kvalitet – Hoteli sa 3 zvezdice - Trapani


Hronika Pocetna – Страна 308 – Studio B\nNapadnuta policajka u NS zadržana na ORL\nZbog osnovane sumnje da je napao službeno lice u obavljanju dužnosti nedaleko od Železničke stanice u Novom Sadu, danas je uhapšen K.P. (25) sa područja Vrbasa, saopštila je Policijska uprava Novi Sad.\nSaši Mirkoviću određen kućni pritvor bez nanogice\nBivšem predsedniku Skupštine opštine Zaječar Saši Mirkoviću danas je odlukom suda ukinut "klasičan" pritvor, u kojem je bio nešto više od mesec dana, i zamenjen za kućni pritvor bez nanogice.\nAlbanija: Zaplenjeno četiri tone kanabisa, uhapšeno troje\nVlasti u Albaniji saopštile su danas da su uhapsile tri osobe i zaplenile četiri metričke tone kanabisa.\nDva udesa kod Feketića, dvoje poginulo\nDve osobe izgubile su život u dve saobraćajne nesreće koje su se jutros dogodile na auto-putu Subotica-Novi Sad, kod Feketićke petlje, saznaje RTS.\nU udesu kod Umčara poginula jedna osoba\nJedna osoba je poginula, a tri povređene u saobraćajnoj nesreći koja se danas dogodila na autoputu kod Umčara, rečeno je Tanjugu u MUP-u.


Uslovne kazne za paljenje američke ambasade - Nedeljnik\nZa krivično delo "teško delo protiv opšte sigurnosti" na po šest meseci zatvora s rokom provere od dve godine uslovno su osuđeni je Dejan Vučković, Dragan Marinkov i Marko Novitović, dok je Milan Tomas dobio pet meseci zatvora sa istim rokom provere od dve godine\nViši sud u Beogradu osudio je na uslovne kazne zatvora od po pet i šest meseci četvoricu optuženih za paljenje američke ambasade, 2008. godine u Beogradu.\nOdlukom suda trojica optuženih oslobođeni su optužbi.\nOni su osuđeni jer su ispred stare zgrade ambasade Sjedinjenih Americkih Država u ulici Kneza Miloša "opšte opasnom radnjom izazvali opasnost za život i telo ljudi i imovinu većeg obima".\nNakon mitinga ispred Skupštine Srbije "Kosovo je Srbija", oko 18:30 sati organizovano došli do američke ambasade i gadali je kamenicama, bakljama i drugim predmetima i tako izazvali požar u kojem je poginuo Novosadanin Zoran Vujović.\nAmbasada SAD u ovom postupku nije tražila odštetu, kao ni porodica Vujovića, koji je izgoreo u požaru u ambasadi.\nŠto se tiče policijske odgovornosti za propuste u obezbeđenju tokom i posle mitinga "Kosovo je Srbija", Više javno tužilaštvo u Beogradu podiglo je u maju ove godine optužnicu protiv pet policijskih službenik koje tereti za krivična dela teško delo protiv opšte sigurnosti i zloupotreba službenog položaja.\nOptužnica je prosleđena sudu 8. maja i još nije potvrđena, odnosno njeno preispitivanje je u toku.


Mihajlović: Tražila sam da i lekari mogu da kupe povoljne stanove - Izazov\nNovi magazin 22. maja 2020. 15:12\nMinistarka građevinarstva, saobraćaja i infrastrukture Srbije Zorana Mihajlović izjavila je danas da je ministarstvo na čijem je čelu, uputilo molbu Komisiji Vlade Srbije da se projekat izgradnje stanova po povoljnijim cenama proširi i na zdravstvene i prosvetne radnike.\n„Želimo da omogućimo i zdravstvenim i prosvetnim radnicima da mogu da kupe ove stanove. To je još jedan način da se odužimo pre svega zdravstvenim radnicima zbog svega što su učinili i čine za vreme epidemije korona virusa“, rekla je ona prilikom obilaska radove na izgradnji stanova za pripadnike službi bezbednosti u Novom Sadu, saopštilo je ministarstvo.\nMihajlović je, zajedno sa gradonačelnikom Novog Sada Milošem Vučevićem, prethodno obišla i završne radove na izgradnji nadvožnjaka preko auto-puta Beograd-Novi Sad i istakla da će taj nadvožnjak, vredan 500 miliona dinara, povezati građane Kaća sa industrijskom zonom i naseljem Šangaj.\n„Uložili smo dve milijarde dinara u putnu infrastrukturu u Novom Sadu. Imamo odličnu saradnju sa gradom i nastavićemo da radimo zajedno na dobrobit građana“, rekla je ona.\n„U Novom Sadu se nikad više nije ulagalo. Srećan sam i što je Vlada Srbije juče proglasila izgradnju novog mosta u Novom Sadu i obilaznice projektom od nacionalnog značaja. To je od izuzetne važnosti za naš grad“, rekao je on.\n„Prošle godine započeli smo izgradnju 1.530 stanova, ove godine raspisano je 16 tendera za 4.300 stanova i ostaje nam još Niš sa 2.200 stanova, čija izgradnja će započeti sledeće godine“, rekao je on.


Kurtijeve igre i Dodikov "povratak Dejtonu" – kako se to sve uklapa u Hilov dolazak - Izazov\nKurtijeve igre i Dodikov „povratak Dejtonu“ – kako se to sve uklapa u Hilov dolazak\nRadio-televizija Srbije\t 18. oktobra 2021. 22:31\nAnalitičar sa Kembridža Timoti Les kaže da se drama na KiM kreće ka dugo očekivanom "trenutku istine", dok istovremeno Milorad Dodik izgovara da postoji sedam zemalja Evropske unije koje bi priznale eventualnu nezavisnost Republike Srpske i sa Jahorine poručuje da Bosnu i Hercegovinu treba vratiti na fabrička podešavanja.\nPritom, Kristofer Hil, čovek bitne uloge kad se stvarala ovakva BiH 1995. i ovakvo KiM 1999. godine kandidat je za sledećeg američkog ambasadora u Beogradu.\nProfesor Ekonomskog fakulteta i nekadašnji ambasador Srbije u Vašingtonu Ivan Vujačić smatra da Timoti Les preteruje, dodajući da je "trenutak istine" još daleko uz briselski dijalog i uz proces evrointegracija regiona.\n"Vašington ima najveći autoritet u Prištini i može da utiče na kosovske Albance da se do nekog dogovora dođe". Sa druge strane, podsetio je da od početka veka američka politika prema Balkanu deluje iz drugog plana i da će se sada, sa izuzetkom prethodne administracije Donalada Trampa, takva praksa nastaviti.\nNekadašnji potpredsednik Vlade i predsednik koordinacionog tela za Kosovo i Metohiju Nebojša Čović kaže da se premijer privremenih institucija u Prištini Aljbin Kurti ponaša iznenađujuće agresivno i da takva politika nije dobila podršku Stejt departmenta.\n"Kurti se ponaša neuračunljivo, vukući nerazumne poteze zbog navodnog reciprociteta i borbe protiv kriminala. Smatra da je ocenu svoje politike dobio i na lokalnim izborima gde u samo 12 opština ima svog kandidata u drugom krugu. Njega štite pojedine evropske države poput Norveške, dok su Amerikanci primetili da Kurti pravi greške, navodi Čović.\nDa li su fabrička podešavanja povratak izvornom Dejtonu\nDocent na Fakultetu političkih nauka Despot Kovačević kaže da se i potezi srpskog člana Predsedništva BiH mogu biti u sklopu kampanje za predstojeće parlamentarne izbore kao i da mogu biti refleks loših rezultata na lokalu gde je izgubio svoje tradicionalno uporište – Banjaluku.\nPrema njegovim rečima, novopostavljeni zamenik pomoćnika američkog državnog sekretara za Zapadni Balkan Danijel Eskobar je bio povezan sa dolaskom Dodika na vlast 2006. godine.\nDodikovu izjavu "o vraćanju na fabrička podešavanja" vidi kao povratak izvornom Dejtonu. RS je od 1995. gubila ovlašćenja, ali je stvorila ozbiljan subejktivitet sa kojim može da istupa i u međunarodnim okvirima, naglašava Kovačević.\nIako je za Vujačića izneneđenje najava da se Hil iz penzije vraća kao novi ambasador u Srbiji, podseća da se predsednik SAD Džozef Bajden uvek oslanja na ljude koje dobro poznaje, navodeći primer Nikolasa Bernsa (nekadašnji ambasador u Grčkoj, karijerni diplomata u Stejt departmentu i pri NATO-u) koji je predložen za ambasadora u Kini.\nVujačić ukazuje na činjenicu da postavljanje američkih ambasadora u neku zemlju dugačak proces i da, između ostalog, mora da se prođe saslušanje u Senatu.\n"Njegova nominacija je objavljena rano, tako da se Hilovo zvanično postavljenje može očekivati do jeseni", kaže Vujačić.\nNaglašava i da Hila od svojih prethodnika bitno razlikuje mnogo veće iskustvo sa regionom, nego što su imali njegovi prethodnici. Može imati uticaja na kreiranje politike, ali treba istaći da u u Stejt departmentu ima još četiri nivoa i iznad Danijela Eskobara, dodaje Vujačić.\nČović kaže da se Hil možda vraća iz penzije ali da zna šta je izvorni Dejton.\nSmatra da su Dejton najviše kršili međunarodni zvaničnici jer se nisu prema njemu iskreno postavili, namećući svoja rešenja kroz Visokog predstavnika.\nKao i Timoti Les, Kovačević ne isključuje mogućnost oružanog sukoba na KiM, dodajući da se treutna situacija pogoršava na štetu srpskog naroda. Slaže se sa Čovićem u stavu da najveća odgovornost za stanje u Bih i KiM imaju oni koji su garanti Dejtonskog i Briselskog sporazuma.\nNa pitanje kako vidi poruke nekadašnjeg američkog ambasadora u Srbiji Majkla Kirbija da Beograd mora konačno da odluči da li će biti Putinov prijtelj ili istinska evropska nacija, Vujačić kaže da to nije ništa novo.\n"Poznato je da Vašington želi da konačanim sporazumom Beograd prizna Prištinu i da zauzvrat dobije članstvo u EU", konstatuje Vujačić.\nNe očekuje da Bajdenova administracija pojača svoje prisustvo u regionu. "Pre svega, američki predsednik je okrenut domaćim temama i Kini kao glavnom spoljnom rivalu, a gledaće da izgladi odnose sa EU", dodaje Vujačić.\nČović na Kirbijeve reči odgovara da "nam Kosovo nije ispalo iz džepa da možemo tek tako da ga dajemo".\nKovačević naglašava da u aktuelnom političkom trenutku treba obratiti pažnju i na novu nemačku vladu naročito ako resor spoljnih poslova dobiju Zeleni koji će, smatra, vršiti pritisak na Beograd na temu vladavine prava.


Šapčani bolji od Valjevaca u „Sportskom izazovu“ – Podrinske\nŠapčani bolji od Valjevaca u „Sportskom izazovu“\nŠabac potvrdio da je grad sporta\nU „Sportskom izazovu“, manifestaciji u okviru obeležavanja Evropske nedelje sporta, šabački sportisti i rekreativci pošlog četvrtka su u sali Ekonomske škole „Stana Milanović“ pokazali da im loše vreme i promena mesta održavanja nisu pokvarili planove da pobede suparnike u Valjevu. Učešće u sportskim aktivnostima uzelo je 2.757 Šapčana, dok se u Valjevu okupilo oko hiljadu manje.\nŠabac je još jednom pokazao da s pravom nosi epitet grad sporta, rekao je predsednik Skupštine Nemanja Pajić, koji je pružio podršku učesnicima.\nDa mladi odaberu pravu aktvnost za sebe\n-Zahvalan sam svima koji svojim učešćem potvrđuju da je Šabac sportski grad. Brojke to najbolje pokazuju- imamo više od 5.000 aktivnih sportista i više od 120 klubova u kojima oni treniraju. Ponosni smo na rezultate koje postižu naši sportisti, a ujedno i pružamo podršku mladima da odaberu ono što njima najviše odgovara, jer ovde na jednom mestu mogu upoznati te klubove i odabrati pravu aktivnost za sebe- naglasio je Pajić.\nPredsednik Sportskog saveza Šapca i trener RK „Metaloplastika“ Veselin Vuković izrazio je zadovoljstvo prisustvom velikog broja takmičara iz svih sportova.\n-Naši najmađi sugrađani pokazuju da mi negujemo sportski duh, a vidim ovde mnogo budućih šampiona. Najveći i najlepši deo mog života je upravo sport i drago mi je što sam i danas u njemu, kao predsednik Sportskog saveza i trener šabačkog brenda- poručio je Vuković.\nOsnivač i trener Tekvodno kluba „Letnjikovac“ Goran Petrović naglasio je da podržavaju svaku akciju grada.\n-Došli smo da pružimo podršku u reprezentativnom sastavu, kad uzmemo u obzir kvalitet. Budući da smo prošle godine proslavili 30 godina postojanja, jedan smo od najuspešnijih klubova u Tekvondo asocijaciji Srbije. Ove godine smo posebno motivisani, očekuju nas kvalifikacije za Olimpijske igre- naveo je Petrović.\nMladi su posebno bili zainteresovani za mačevanje, a razlog za to su i filmovi „Pirati sa Kariba“, „Ratovi zvezda“, objasnio je Mateja Nikolić iz MK „Cerski junaci 1914“.\n-Mačevanje je veoma zanimljiv sport, jer omogućava borbu bez kontakta i povređivanja, na disciplinovan način. Pored toga, treninzi jesu naporni i zahtevaju veliku fizičku spremnost koja se stiče postepenim zagrevanjem- objasnio je Mateja.\nPokrovitelj manifestacije pod sloganom „Budi aktivan“ je Olimpijski komitet, posredstvom fondova Evropske unije.


Ispraćaj kontingenta Vojske Srbije u mirovnu operaciju UN u Libanu - Aleksinačke novine\nIspraćaj kontingenta Vojske Srbije u mirovnu operaciju UN u Libanu\nMinistarstvo odbrane Vlade Republike Srbije saopštilo je da je u kasarni „Knjaz Mihailo“ u Nišu danas održana vojna svečanost povodom upućivanja novog kontingenta Vojske Srbije u mirovnu operaciju Ujedinjenih nacija u Libanu.\nSvečanosti je prisustvovao zamenik načelnika Generalštaba Vojske Srbije general-potpukovnik Petar Cvetković, koji je izrazio uverenje da će ovaj kontingent Vojske Srbije, poput svojih prethodnika, uspešno realizovati sve zadatke u misiji i na taj način dostojno prezentovati našu zemlju u međunarodnom okruženju.\nU sastavu kontingenta Vojske Srbije, koji će narednih šest meseci biti deo mirovnih snaga Ujedinjenih nacija u Libanu, su pešadijska četa iz Treće brigade kopnene vojske, štabni oficiri i element nacionalne podrške.\nOni će u zoni operacije, u sektoru „Istok“, izvršavati odgovorne zadatke na očuvanju mira u ovoj bliskoistočnoj zemlji.\nVojska Srbije je učešće u mirovnoj operaciji Ujedinjenih nacija u Libanu otpočela 2010. godine upućivanjem pet štabnih oficira, a od tada je broj pripadnika Vojske Srbije u ovoj misiji značajno uvećan.\nTrenutno u zoni operacije u Libanu, osim snaga u sektoru „Istok“, Vojska Srbije angažuje i vod za zaštitu snaga u sastavu italijanskog kontingenta u sektoru „Zapad“, navodi se u saopštenju.\nmirovna misija, svečanost, Vojska Srbije\nPrevPrethodna vestODLUKA VLADE SRBIJE: 8 miliona dinara za porodice poginulih rudara\nSledeća vestPredstavljena pesma i video-spot „Poleteo soko sivi“ (V I D E O)Next


Koordinaciono tеlo za rodnu ravnopravnost usvojilo jе Akcioni plan za 2015. godinu, kojim sе prеciziraju aktivnosti ovog tеla na unaprеđеnju rodnе ravnopravnosti u Srbiji, a za cilj ima stvaranjе institucionalnih, sistеmskih prеduslova, ali i pružanjе konkrеtnе podrškе održivoj politici jеdnakih mogućnosti.\nKako jе najavljеno, Koordinaciono tеlo u narеdnom pеriodu fokusiraćе sе na izradu nacrta zakona o rodnoj ravnopravnosti, za koji jе formirana radna grupa, i izradu nacionalnе stratеgijе u ovoj oblasti za pеriod 2016- 2020. godinе.\nAkcioni plan napravljеn jе u saradnji sa drugim državnim institucijama i nеvladinim sеktorom, kao i sa mеđunarodnim organizacijama kojе sе bavе rodnom ravnopravnošću.\nPotpisan je i Mеmorandum o razumеvanju sa Agеncijom Ujеdinjеnih nacija za rodnu ravnopravnost i osnaživanjе žеna (UN Women), a u priprеmi je i Protokol o saradnji sa Žеnskom parlamеntarnom mrеžom, kojim ćе sе pospеšiti rad na tеrеnu u oblasti rodnе ravnopravnosti.\nUz saglasnost članova, donеta jе odluka o proširеnju Koordinacionog tеla za rodnu ravnopravnost, kako bi sе svi zajеdno izborili za ravnopravno društvo bеz rodnе diskriminacijе.\nIzvor: Vebsajt Ministarstva građevinarstva, saobraćaja i infrastrukture, 16.4.2015.


Zakazivanje pregleda u Inđiji i elektronskim putem\nDom zdravlja u Inđiji omogućio je građanima da pregled kod lekara zakazu i elektronskim putem, objavila je opština.\nPotrebno je da zainteresovani za ovu uslugu odu do svog izabranog lekara koji će im dati odgovarajući pin kod.\nKod se koristiti na sajtu Doma zdravlja, gde se jednostavnim klikom na slobodan termin zakazuje pregled.\nPovratne informacije pacijentima će biti prosleđene mejlom, ali i sms porukom a trenutno ovu uslugu mogu koristiti pacijenti sa teritoriji Inđije i Beške.\nIz Doma zdravlja “Dr Milorad Mika Pavlović” najavljuju da će se uskoro pojaviti i android aplikacija što će omogućiti građanima da i na taj način zakažu pregled kod izabranog lekara.


STRUKTURA: Mićić predstavio vrh SDSS-a, Mitrić generalni sekretar | Banjaluka.net\nSTRUKTURA: Mićić predstavio vrh SDSS-a, Mitrić generalni sekretar\nStranka demokratske Srpske Semberija (SDSS) predstavila je danas sekretarijat stranke i devet novih članova, koji su pristupili ovoj stranci.\nSekretarijat SDSS-a čine generalni sekretar Darko Mitrić i tehnički sekretar Slavko Novaković, a članovi su Predrag Jović, Vladimir Ljubojević, Zoran Radić, Aleksandar Bunjevac, Goran Marković i Dragana Đurić-Lukić, koja je i portparol.\nPredstavljeno je i devet novih članova stranke – Smiljana Jeftić, Kristina Buha, Sanja Ristić, Dragan Mihajlović, Nemanja Petričević, Vanja Šukalo, Đorđe Cvjetinović, Petar Tojić i Miomir Trifković.\nPredsjednik stranke Mićo Mićić naveo je da se intenzivno, pored svega, radi na izgradnji infrastrukture stranke.\n“Odlučili smo danas da promovišemo nove članove i sekretarijat koji će svu infrastrukturu stranke pripremiti za buduće izbore, a otprilike će to biti okosnica budućeg izbornog štaba”, rekao je Mićić na konferenciji za novinare.\nOn je dodao da će ovi ljudi pokušati da uz podršku koju je SDSS do sada dobila od stranaka u Bijeljini, kao i novih, starih i budućih članova, naprave takvu infrastrukturu kojom će moći da odgovore svim potrebama građana.\n“Imamo veliki broj mjesnih odbora iz bivše stranke /SDS/ koji su sada ostali sa nama. Imamo veliki broj novih ljudi koji naprestano dolaze”, rekao je Mićić.\nOn je istakao da je posebno zadovoljstvo što su to, uglavnom, mladi ljudi – budućnost i snaga Semberije.\n“Zajedno sa njima želimo da nastavimo neke lijepe stvari koje su rađene i u prethodnih 15-20 godina. NJihova snaga i stručnost mogu doprinijeti da naša stranka u budućem periodu bude vodeća”, naglasio je Mićić.\nPrema njegovim riječima, SDSS i on imaju sve veću podršku u gradu i veliki broj partija podržava politiku stranke i njegovu kandidaturu, te projekte koje žele da realizuju za grad.\nMićić je istakao da je veoma važno da se realizuju svi projekti važni za razvoj grada – izgradnja auto-puta, kanalizacije, industrijske zone, nove autobuske stanice, novih ulica, kao i projekti zaštite od poplava.\n“Još jedna poruka je jasna od nas – poruka jedinstva i očuvanja Republike Srpske”, rekao je Mićić, ističući da je neophodno napraviti jaku i jedinstvenu političku strukturu koja će biti odgovorna za sve rezultate.\nGeneralni sekretar sekretarijata SDSS-a Darko Mitrić rekao je da očekuje dobru saradnju sa novim članovima, te da će oni sigurno doprinijeti što boljem rezultatu na predstojećim izborima.\n“Od danas počinje sa radom ovaj sekretarijat koji čine mladi i energični ljudi, ali i iskusne kolege koje će pomoći u poslu koji nam predstoji”, naveo je Mitrić.\nMitrić je naglasio da će sekretarijat pokušati da napravi temelje nove stranke, da poradi na stranačkoj infrastrukturi, te okupi što veći broj pristalica koji će u narednom periodu doprinijeti boljem rezultatu na lokalnim izborima, odnosno da kandidat za gradonačelnika Mićo Mićić pobijedi.


Trogodišnja istraga o ubistvu gardista se nastavlja\nBeograd, Ulaz u vojnu kasarnu na Topčideru, mesto samoubistva vojnika\nNa rešavanju misterije pogibije dvojice vojnika u beogradskoj kasarni Topčider više neće raditi nekadašnji kadrovi vojnog pravosuđa, zbog sumnji porodica stradalih u njihovu objektivnost. I posle nedavnog izveštaja američkog Federalnog istražnog biroa, od kog se mnogo očekivalo, u procesnom smislu ovaj slučaj tapka u mestu.\nPredmet Dragana Jakovljevića i Dražena Milovanovića, dvojice pripadnika Gardijske brigade koji su 5. oktobra 2004. pronađeni mrtvi u kasarni na Topčideru, biće dodeljen drugom tužiocu, a za rad na tom slučaju biće oformljen poseban tim na nivou Okružnog i Republičkog tužilaštva. Prvi zadatak nove ekipe biće da prouči izveštaj američkog Federalnog istražnog biroa (FBI) nakon čega će predložiti iduće korake. Tomo Zorić, portparol Republičkog tužilaštva:\n"Sve ovo se čini kako bi se utvrdila puna istina šta se zaista dogodilo u Topčideru."\nPosle pogibije gardista pre tri godine vojna istraga zaključila je da su se vojnici koji su čuvali tajni vojni objekat Karaš poubijali međusobno tokom patrole, i time je slučaj zaključen. Međutim, nakon što je Nezavisna državna komisija utvrdila da su vojnici ubijeni, da je na njih pucao neko treći, slučaj je 2005. dodeljen Okružnom sudu u Beogradu koji bi trebalo da da konačnu reč. Danas je predmet i dalje u fazi istražnih radnji a Božidar Prelević, predsednik Nezavisne komisije, kaže za naš program da bi stvari konačno mogle da krenu sa mrtve tačke:\n"Tužilac sada može da traži ubicu pošto će preko policije započeti taj postupak, verovatno sledi saslušanje svih aktera."\nOptimizam Prelević bazira na svom tumačenju, kao i viđenju pravnog tima porodica stradalih, da balistički izveštaj FBI, koji je pre nekoliko dana stigao u Beograd, dokazuje ono što tvrdi Nezavisna komisija – da su gardisti ubijeni. Advokat Predrag Savić rekao je za naš program da je pravni tim porodica stradalih gardista podneo krivičnu prijavu protiv nadležnih u vojnom pravosuđu zbog brojnih propusta tokom istrage:\n"Zato što nisu uzeti tk uzorci, zato što nisu izvršene neophodne radnje, kao što je detekcija i pregledanje vozila i objekata ispod samog Topčidera, zato što nisu saslušani svi svedoci. Zbog činjenice da su meci iz tela jednog od vojnika, izvađeni na obdukciji, dati na ruke tadašnjem istražnom vojnom sudiji bez fotografisanja, obeležavanja i zapisnika – njih više nema. Pravili su lakrdiju, izgledalo je smešno, i na kraju su iz vojne istrage rekli da je nemoguće utvrditi bilo šta DNK analizom i da oni koji to tvrde suviše gledaju naučno-fantastične filmove i Dosije X."\nVojnu istragu vodio je sudija Vuk Tufegdžić i zaključio da su gardisti poginuli u međusobnom obračunu, najverovatnije posle svađe. I danas u izjavi za naš program stoji iza toga i odbacuje tvrdnje suprotne strane da je istraga vođena neprofesionalno:\n"Ovo je situacija dizanja prašine pre nego što se bilo šta u sudu uradi. Siguran sam da je, na osnovu svih tragova, ono što smo utvrdili apsolutno tačno – smrtne posledice kod Dražena Milovanovića i Dragana Jakovljevića su nastale isključivo njihovim međusobnim dejstvom. Trećeg lica nema."\nKako slučaj Topčider nije rasvetljen ni posle tri godine, od dana pogibije vojnika u javnosti su se povlačile razne priče: od toga da su gardisti ubijeni jer su možda videli da se u podzemnom objektu Karaš skrivao neko od haških optuženika, pa i sam Ratko Mladić, do sumnje da su likvidirani u pokušaju da spreče krađu vojne imovine. Advokat Predrag Savić ipak kaže da je teško pretpostaviti motiv zbog kog je, kako tvrdi, vojna istraga vođena traljavo:\n"Možemo da pretpostavljamo šta bi moglo da bude motiv – prikrivanje izvršenja krivičnog dela, uklanjanje dokaza. Motiv može da bude sve, možda se želi da se sačuva ugled vojske, koji je ionako bio u padu. Nemoguće je tačno reći."\nJavnost Srbije i dalje čeka na odgovor – kako su stradali gardisti. Njihovi očevi Janko Jakovljević i Petar Milovanović poručili su da neće odustati od potrage za istinom:\n"Moramo se boriti za pravdu da dođemo do prave istine. Zamolio bih sve ljude u vrhu da nam pomognu u ovoj našoj situaciji, da dođemo do prave istine."\n"Tri godine je prošlo a istine nema. Mi tugujemo jer ne znamo šta se desilo i šta će se desiti. Nadamo se da će se pravda pokazati kako bi mogli da spavamo mirno."


Uzbudljiv vikend za celu porodicu na Sava Promenadi – Aha Magazin\nUzbudljiv vikend za celu porodicu na...\nGradski vodič, Novosti\nJune 21, 2019 by Aha tim\nSjajan vikend pun sportskih, plesnih i kulturnih aktivnosti na jednom od omiljenih beogradskih šetališta\nBeograd, 20. jun 2019. – Uzbudljiv vikend očekuje nas na Sava Promenadi, gde su i ovog leta organizovani raznovrsni zabavni sadržaji! Dobar provod počinje u subotu, 22. juna, od 9.00 časova kada će najmlađi posetioci Sava Promenade imati prilike da se upoznaju sa osnovama omiljenog srpskog sporta – košarke! Besplatna školica košarke, namenjena deci školskog uzrasta, održava se po treći put, a decu će kroz prve košarkaške korake voditi profesionalni košarkaški treneri i ambasadori iz sveta košarke.\nZabava za mališane nastaviće se i okviru manifestacije „Malci Savamalci“ u nedelju 23. juna od 18 časova, kada će pozorišna trupa „Ama baš za decu“, zabaviti predškolce i školarce do četvrtog razreda osnovne škole na pozorišnoj predstavi „Tajna čudotvornog šlema“. Nakon toga, klinci i klinceze moći će da se oprobaju u pevanju svojih omiljenih pesama, dok će bombondžinica „Bosiljčić“, zadužena za autentične, ručno rađene slatkiše i sokiće, zasladiti ovaj letnji dan pored reke.\nDobra zabava organizovana je i za odrasle, jer će najlepše beogradsko šetalište zaplesati u ritmu salse! Ljubitelji muzike i plesa će u nedelju već od 16 časova moći da zauzmu mesto na podijumu i da uz pomoć besplatnih časova salse, uplešu u svet brzih latino ritmova, u jedinstvenom ambijentu na otvorenom.\nAko ste tražili način da provedete kvalitetno vreme na svežem vazduhu, dok se u isto vreme vaše dete igra, zabavlja i uči, Belgrade Waterfront vas poziva da ovog vikenda prošetate do Sava Promenade i doživite originalnu i drugačiju zabavu sa svojim najdražima!\nTags: beograd, sava promenada, viked\nPredstavljena “Švedska diplomatska trpeza“\nPivski zabavnik – mesto za gastronomski užitak sa zadatkom\nXIII Međunarodni festival Čembalo


TIHI UBICA U Srbiji ovu bolest ima POLA MILIONA LJUDI, a do 50 odsto njih NI NE ZNA da boluje\nNajpoznatiji pulmolozi u Srbiji uputili su apel sa jučerašnjeg kongresa respiratorne medicine u Nišu da se plućne bolesti ozbiljno shvate i naglasili da su te bolesti uzrok smrti svake osme osobe u Evropi.\nIlija Andrijević sa Instituta za plućne bolesti Vojvodine je rekao da je istraživanje Evropskog respiratornog udruženja pokazalo da od posledica plućnih bolesti u Evropi godišnje umre oko 600.000 ljudi.\nAndrijević je izjavio da u Srbiji između 400.000 i 600.000 ljudi boluje od hronične opstruktivne bolesti pluća.\n- Bolest se potcenjuje, tako da 20 do 50 odsto obolelih ne znaju da je imaju, već pušenju pripisuje simptome poput kašlja - rekao je Andrijević.\nOn je kazao da se na Institutu za plućne bolesti Vojvodine svakog meseca otkrije 120 novoobolelih pacijenata s karcinomom pluća.\nVioleta Vučinić Mihailović sa Klinike za plućne bolesti KC Srbije rekla je da se po raspoloživosti pojedinih inovativnih terapija u lečenju respiratornih bolesti, Srbija poslednjih par godina svrstala među najrazvijenije evropske zemlje.\nZorica Lazić sa Klinike za pulmologiju KC Kragujevac kazala je da se u Srbiji beleži porast broja obolelih od astme i hronične opstruktivne bolesti pluća, uprkos tome što postoji kvalitetna terapija u lečenju tih bolesti.\n- Neophodna je adekvatna edukacija pacijenata kako bi oni pravilno koristili terapiju, ali i kako bi pomenute bolesti bile na vreme otkrivene - istakla je Lazićeva.\nOna je izjavila da domaće zdravstvene ustanove raspolažu savremenim dijagnostičkim sredstvima za blagovremeno otkrivanje hronične opstruktivne bolesti pluća, ali je problem što pacijenti ne mogu uvek da priušte kontinuirano lečenje jer je participacija za lekove visoka.\nPomoćnica ministra zdravlja Vesna Knjeginjić istakla je da Ministarstvo zdravlja pokušava pre svega da unapredi terapijske i dijagnostičke kapacitete zdravstvenih ustanova.\n- Imamo i dalje liste čekanja za dijagnostiku, ali u zadnjih godinu dana postoji tendencija njihovog značajnog smanjenja - rekla je Knjeginjić.\nPredsednica Organizacionog odbora 5. Kongresa respiratorne medicine Tatjana Pejčić izjavila je da je kongres najveći ovogodišnji skup iz oblasti pulmologije koji se organizuje u Srbiji.\nOna je rekla da je kongres okupio oko 400 lekara i 60 domaćih i inostranih predavača.\nLjubomirka je stalno bila umorna, a onda je usedila STRAŠNA DIJAGNOZA: Od ove bolesti u Srbiji svakodnevno umre 10 ljudi, a oboli 16\nANKETA Da li kontrolišete svoja pluća?\nTUGA DO NEBA Danijel tri godine nije išao u školu čekajući transplataciju, ali sinoć je njegovo srce prestalo da kuca\nVAGE I DUŽINOMETRI ZA PORODILIŠTA U SRBIJI Još jedna uspešna akcija "Blic fondacije" za pomoć najmlađima\n"Blic fondacija" je još jednom pomogla srpskim porodilištima, ovoga puta kupovinom elektronskih vaga i dužinometara, kojih nije bilo u ustanovama za novorođenčad.


04.11.2019. 14:48h 04.11.2019. 14:49h\nMinistar za evropske integracije Jadranka Joksimović razgovarala je danas sa šefom diplomatije Holandije Stefom Blokom o nastavku evrointegracija Srbije i saradnji dve države u tom procesu, reformskim aktivnostima, situaciji u regionu i EU, bilateralnim odnosima i drugim temama.\nMinistar je zahvalila Holandiji, kao našem značajnom partneru u pristupnom procesu na podršci i tehničkoj i ekspertskoj pomoći koju pruža našoj državi u evrointegracijama.\nUkazala je i na važnost principa da se napredak u evrointegracijama meri prema učinku svake države kandidata pojedinačno i izrazila očekivanje da će Holandija, kao i do sada, zauzimati takav striktan, ali fer pristup, saopšteno je iz kabineta Jadranke Joksimović.\nJoksimovićeva je ukazala da se reforme sprovode sa visokim stepenom odgovornosti. Naglasilila je da to dokazuje i činjenica da su kompanije iz Holandije jedne od naprisutnijih na našem tržištu. Posebno su, prema njenim rečima, značajne reformske aktivnosti u segmentu ekonomije i vladavine prava koje doprinose stvaranju, i za inostrane investitore potvrđeno, povoljnog privrednog ambijenta.\nMinistar je precizirala da je nova Medijska strategija poslata u Brisel na mišljenje, obuhvatila mere za unapređenje bezbednosti novinara koje su, u inkluzivnom procesu, predočila medijska udruženja. Obavestila je Bloka da su svi prijavljeni slučajevi pretnji novinarima, ili procesuirani, ili su u fazi prikupljanja dokaza.\nJoksimović je izvestila Bloka da je Srbija uspostavila sveobuhvatan zakonodavni okvir u borbi protiv korupcije i da je sada na Parlamentu rad na usvajanju amandmana u vezi nosilaca pravosudnih funkcija.\nOna očekuje da u odnosu na preduzete aktivnosti države članice EU podrže otvaranje novih poglavlja tokom finskog predsedavanja Savetom EU.\nMinistar Blok je potvrdio da će Holandija nastaviti da podržava evrointegracije Srbije, rukovodeći se načelom da od pojedinačnih rezultata svake države kandidata zavisi i njen napredak na evropskom putu.\nAkcentovao je značaj i rezultate sprovođenja zahtevnih reformi, posebno ekonoimskih, ali i u oblasti vladavine prava i naglasio da bi trebalo da se intenziviraju.\nJoksimović i Blok ocenili su da su bilateralni odnosi dve države dobri i da postoji obostrano raspoloženje da se intenziviraju. Posebno kroz privrednu saradnju, jer je Holandija jedan od najvećih investitora u našu privredu, navedeno je u saopštenju.\nRAMUŠU NAORUŽAVANJE SRBIJE TRN U OKU! POBESNEO ZBOG SARADNJE SA RUSIJOM: Srbija da prekine ovo ludilo dok nije kasno! To je pretnja Prištini\nSrbijaHolandijaŠtef BlokJadranka Joksimovićevropske integracijeevrointegracijebilateralni odnosimeđudržavni odnosi


Čadež: Rešenje za krizu brža izgradnja zajedničkog ekonomskog prostora - PODOVI\nVesti Čadež: Rešenje za krizu brža izgradnja zajedničkog ekonomskog prostora\nMere oko sprečavanja širenja Korona virusa polako popuštaju, privrednici ponovo rade, doduše još uvek u manjem obimu, pa je sada već moguće napraviti neku retrospektivu. O ovoj temi je pričao i predsednik Privredne komore Srbije Marko Čadež. Kako je rekao od presudnog značaja za ozdravljenje privreda Zapadnog Balkana jeste podrška jačanju regionalnih ekonomskih integracija, što bržoj izgradnji zajedničkog regionalnog prostora i dublje uključivanje regiona u jedinstveni pravni i ekonomski sistem Evropske unije.\nZnačaj privrednih komora posebno je došao do izražaja u uslovima pandemije, kao poslovnih asocijacija koje su pomogle kompanijama da se lakše izbore sa problemima otežanog poslovanja, ali i vladama zemalja da bolje upravljaju nezapamćenom krizom sa kojom se suočio čitav svet, objasnio je Čadež u svom intervjuu objavljenom na sajtu Evrokomore.\nOn je dodao i činjenicu da privredni oporavak svih zemalja zavisi od brzine oporavka privrede Evropske unije, kao glavnog spoljnotrgovinskog partnera i najvećeg investitora u regionu.\n„Osim najavljene finansijske pomoći EU koja nam je dragocena i na kojoj smo zahvalni, od presudnog značaja za ozdravljenje privreda Zapadnog Balkana jeste podrška jačanju regionalnih ekonomskih integracija, što bržoj izgradnji zajedničkog regionalnog prostora i dublje uključivanje regiona u jedinstveni pravni i ekonomski sistem Evropske unije“, objavljeno je na sajtu PKS.\nČadež, koji je i kopredsedavajući Odbora za jedinstveno tržište Evrokomore, podseća da je glavna bitka na ekonomskom planu koju su vodile, i još uvek vode, nacionalne vlade i privredne komore jeste ona koja ima za cilj da očuva radna mesta i održi likvidnosti posebno najosetljivijih i najmnogobrojnijih mikro, malih i srednjih preduzeća i preduzetnika.\nPrethodni tekstKako održavati linoleum?


Nordeus se približava APR-ovoj listi „100 najpreduzeća“ po dobiti\nI pored činjenice da IT kompanije u Srbiji poslednjih godina beleže rast, razlog za odsustvo IT firmi sa APR-ove laskave liste ogleda se u tome što ove kompanije najčešće spadaju u mikro i mala preduzeća.\nAgencija za privredne registre početkom septembra objavila je publikaciju STO NAJ… privrednih društava u Republici Srbiji. Pomenuta publikacija se izrađuje i objavljuje počev od 2011. godine, a liste sto naj privrednih društava utvrđuju se rangiranjem svih privrednih društava u zemlji, i to sa aspekta uspešnosti poslovanja, odnosno prema poslovnim prihodima i neto dobitku, finansijskih kapaciteta, odnosno prema poslovnoj imovini i kapitalu, i prema neto i ukupnom gubitku.\nU izveštaju za 2018. godinu još uvek se ne nalazi nijedna firma iz IT oblasti. Međutim, nije zanemarljivo to što joj se približava prva firma iz ovog sektora. Po neto dobitku, firma iz IT sektora koja stremi ka pomenutoj listi je Nordeus, koji je zauzeo 121. mesto na spisku srpskih preduzeća, pokazuju podaci APR-a.\nS tim u vezi, prema podacima iz godišnjeg finansijskog izveštaja, neto dobit Nordeusa na kraju 2018. godine iznosila je oko pet miliona evra. Kompanija je imala 173 zaposlena na kraju prošle godine, piše Nova ekonomija.\nKao što je većini poznato, Nordeus je beogradska tehnološka kompanija, osnovana 2010. godine, koja se bavi razvojem igara. Autori su poznatog fudbalskog menadžera Top Eleven, a nedavno su pored još jedne fudbalske igre, lansirali i Heroic — Magic Duel, igru iz oblasti epske fantastike.\nU ovom kontekstu nije na odmet pomenuti i to da su prema podacima Narodne banke Srbije, IT usluge prošle godine dostigle novi rekord sa izvozom od 1.135 milijardi evra, čime je ostvaren rast od 26 odsto u odnosu na 2017. godinu kada je izvoz iznosio 899 miliona evra.\nI pored činjenice da IT kompanije u Srbiji poslednjih godina beleže rast, razlog za odsustvo IT firmi sa APR-ove liste ogleda se u tome što ove kompanije najčešće spadaju u mikro i mala preduzeća. Na listama 100 najpreduzeća po uspešnosti i poslovanju preovlađuju veliki sistemi, pa je tako Naftna industrija Srbije najuspešnija kompanija u 2018. godini bez obzira što je treća po ostvarenom neto dobitku. Na drugom mestu našao se EPS koji je u 2018. godini imao najveće poslovne prihode u iznosu od oko 264 milijarde dinara, ali je neto dobit iznosila približno 1,6 milijardi dinara i smanjena je za 53,2 odsto u odnosu na prethodnu godinu.\nponedeljak, 9. Septembar, 2019.


Hristov Consulting Vesti » 2014 » September\nHristov consulting na treningu Dijagnostika u uslugama poslovnog savetovanja\nEvropska Banka za obnovu i razvoj (EBRD), u saradnji sa Centrom za edukaciju Privredne komore Srbije organizovala je trodnevni trening „Dijagnostika u uslugama poslovnog savetovanja“, namenjen konsultantima sa najmanje 3 godine iskustva u odredjenoj oblasti konsaltinga, bilo da se individualno bave ovim poslom, da su vlasnici ili zaposleni u konsultanskom preduzeću.\nTokom ova tri dana, učesnici, među kojima je bio i Hristov consulting, bili su u prilici da se upoznaju sa nizom praktičnih alata i tehnika koje mogu da koriste u radu sa svojim klijentima. Trening je bio prilagođen individualnom iskustvu svakog polaznika, interaktivan i zasnovan na diskusijama, sa fokusom na praktične alate.\nTrening je deo projekta „Program podrške malim i srednjim preduzećima” EBRD, koji sprovodi u saradnji sa Ministarstvom privrede Srbije. Planirano je da ovaj projekat za 240 MSP obezbedi potrebne tehnike, veštine i know-how kako bi bila inovativna, privukla finansijere, stekla odgovarajuću ekspertizu i postala poslovni lideri, povećavajući konkurentnost i produktivnost privatnog sektorau Srbiji. Pored toga, projekat za cilj ima i jačanje sposobnosti konsultanata da doprinesu rastu i unapređenju konkurentnosti malih i srednjih preduzeća.\nPredavač na treningu je bila Gordana Matović, vlasnica konsultanskog preduzeća „GM Consulting“, koja je za ovaj trening izabrana javnim pozivom raspisanim od strane EBRD u Londonu, a sam trening je naručen i kreiran u centrali EBRD od strane eminentnih svetskih stručnjaka i planirano je da bude implementiran u svih 25 zemalja u kojima se nalaze kancelarije EBRD Small Business Support Tima.\nSvi polaznici su dobiti sertifikate o uspešno završenom treningu.


NOVI SAD – Pre deceniju i po, u leto, po okončanju bombardovanja i „četiri dana pre roka“ prilikom otvaranja mosta na Beški, u masi penzionera dovučenih autobusima uz sendvič i dnevnicu i devojke u narodnim nošnjama, nakon kratkog obraćanja predsednika Skupštine Vojvodine Živorada Smiljanića (SPS) da je „Jugoslavija veliko gradilište“ i kratko nagrđivanje NATO-a (moralo se požuriti, bila je velika vrućina), brojnim visokim državnim funkcionerima, među kojima je bio i predsednik SRJ Slobodan Milošević lično, obratio se tadašnji premijer Mirko Marjanović. Premijer je pohvalio graditelje i najavio obnovu zemlje, a zatim otkrio spomen tablu s imenom i prezimenom Slobodana Miloševića. E sad, da li zato što je na tabli bilo i ime nekakvog donatora iz Švajcarske ili zato što je Sremcima kao i mnogima bilo dosta i Miloševića i njegove vlasti, table nakon nekog vremena više nije bilo. Milošević ili neko od njegovih saradnika očito je shvatio da to s tablama nije naročito pametno, pa to nije ponovljeno kad je godinu kasnije otvarao drumsko-železničko nadvozno-silazni – kakav-takav most nazvan po Bošku Peroševiću u Novom Sadu, okružen brdom policije i snajperista.\nDanas se table s Miloševićevim imenom na mostu na Beški malo ko i seća, zahvaljujući Bojanu Pajtiću, pokrajinskom premijeru, koji je na tom polju postavio vrlo visoke standarde. Podsetimo, Vojvodina je uložila 675 miliona dinara u izgradnju mosta između Republike Srbije i BiH kod Sremske Rače, koji su početkom septembra 2010. otvorili tadašnji predsednik Srbije Boris Tadić i predsednika Republike Srpske Milorad Dodik, a mediji su preneli da je otvaranju prisustvovao i pokrajinski premijer Bojan Pajtić. Bez obzira na to, nekoliko dana kasnije, u većini dnevnih novina je objavljen plaćeni oglas u kom se pokrajinski premijer ponovo pohvalio ovom investicijom ističući da je reč o poklonu Vojvođana. Ubrzo zatim, vojvođanski premijer je otvorio i most u Vrbasu u čiju je sanaciju pokrajinska vlast uložila 30 miliona dinara. Na mostu se nalazi i tabla na kojoj je pisalo: „Sanirani drumsko-betonski most predao je na upotrebu građanima Vrbasa predsednik Vlade AP Vojvodine dr Bojan Pajtić 14. 09. 2010“. Vest i fotografija na kojoj Pajtić otvara tu tablu izazvala je oštru osudu javnosti, pa je on po novinama izjavljivao kako se slaže s ocenom da nije primereno da se imena političara nađu na tablama bilo kog objekta te to objašnjavao kao „gafove koje ne doživljava kao lošu nameru onih koji su autori natpisa na tabli, već kao posledicu oduševljena ljudi ili institucija u kojima se posle mnogo godina konačno nešto gradi“. Istovremeno, Direkcija za izgradnju u Vrbasu potpuno samoinicijativno objavila je saopštenje u kom potvrđuje Pajtićeve reči i javno mu se izvinila, uz napomenu da on nije znao za tekst na tabli i da su to sami smislili. Mediji su, međutim, iščeprkali da je istih takvih tabli prepunih zahvalnosti Pajtiću bilo i u studentskom domu u Novom Sadu i u Dečjoj klinici Kliničkog centra Vojvodine, te jednu takvu zahvalnicu Bojanu Pajtiću, otkrivenu juna 2009, povodom puštanja u rad centralnog vodovoda u Srpskom i Novom Itebeju. Tek, Čedomir Čupić iz Agencije za borbu protiv korupcije poručio je jasno i glasno da potpisivanje političara na objekte koji su rađeni od novca iz budžeta nije dozvoljeno jer je reč o zloupotrebi položaja, a Pajtić to više nije radio.\nToma i dva blama\nČinjenica da na ploči koja je bila postavljena uz novootvoreni most Zemun–Borča i koji je dobio ime po Mihajlu Pupinu pored imena kineskog premijera stoji i ime premijera Srbije Aleksandra Vučića verovatno ne bi sprečila njegov blam zbog samoreklamerstva, baš zbog pomenute predistorije sa spomen-tablama. Vučić je u stvari imao sreće jer su tu blamažu „pokrile“ dve druge blamaže. Najpre, blamaža s izgledom spomenika. Od trenutka kad se pojavila fotografija tog spomenika, nisu prestale i po svoj prilici dugo neće prestati šale na društvenim mrežama da je dizajn spomenika radio aktuelni predsednik Srbije s obzirom na njegovo prethodno zanimanje. Tabla je sklonjena, a ministarka saobraćaja Zorana Mihajlović objašnjavala je da su nju pravili kineski partneri i da se u njihovoj kulturi takve ploče u crnom mermeru sa zlatnim slovima ne doživljavaju kao nadgrobni spomenici. Dakle, treba da poverujemo da ama niko nije od naših vlasti nije video tablu pored mosta spremnog za otvaranje usred samita 16 zemalja i to od premijera Srbije i Kine?! I niko nije video šta na njemu piše? Nije video Vučićevo ime i nije se setio prethodnih primera, pre četiri godine? Tek, tabla je uklonjena, a Vučić i kineski premijer su presekli vrpcu.\nS druge strane, verovatno primetivši da je Vučić tih dana citirao kineske poslovice i mudrace, Tomislav Nikolić je očito poželeo da i on nekog citira pa je prilikom susreta s kineskim premijerom citirao proročanstvo Tarabića da će „doći ljudi s istoka – žuti ljudi i zavladaće svetom i piti vodu s reke Morave“.Sve i kad bismo zanemarili činjenicu da je most na Dunavu (a što je primetio i kineski premijer), Nikolić je kao predsednik Srbije dao rasističku izjavu i time počinio više od diplomatskog skandala, na koji kineska delegacija nije reagovala. Taj blam kad je Nikolić progovorio dodatno je zatrpao činjenicu da se na spomen-tabli kod mosta nalazilo Vučićevo ime. Danas i odavno se u Srbiji svašta dešava, ali to i dalje ne znači da je samoreklamerstvo od novca građana prestalo da bude zloupotreba službenog položaja. Samo, teško je da se toga iko seti kad Toma Nikolić progovori i pokuša da bude diplomata.


Novi selektor mlade fudbalske reprezentacije – ZoomUe\nby Nevena Jovanovic · 14 јануара, 2021\nBEOGRAD – Novi selektor fudbalske reprezentacije Srbije do 19 godina biće Užičanin, Aleksandar Rogić. Rogić je rođen u Užicu i prošao je mlađe kategorije Slobode iz Užica pre nego što je otišao u OFK Beograd.\nProfesionalnu karijeru je počeo u Milicionaru, pa je igrao za Kozaru i beogradski Radnički pre nego što je odlučio da u 22. godini završi igračku karijeru i posveti se poslu trenera.\nRogić je bio u mlađim kategorijama Milicionara, da bi potom bio asistent u reprezentaciji Srbije, pa pomoćnik u Partizanu, Šandongu, Hebeiju i ponovo u selekciji Srbije. Prvi samostalni posao imao je u Talinu, pa u Levadiji iz Talina i poljskoj Arki.\nTags: Aleksandar RogićMlada fudbalska reprezentacijaSelektor reprezentacije Srbije\nby Zoran Đurović · Published 21 октобра, 2016 · Last modified 24 октобра, 2016\nDan više za odbojku (video)\nby branko · Published 29 фебруара, 2016\nVučić:U septembru počinju radovi na obilaznici oko Užica\nby Vesna Đurović · Published 1 априла, 2021\nNext story Košarkaši Slobode poraženi od ekipe Vršca (VIDEO)\nPrevious story Na respiratorima devet osoba


POKS Zrenjanin dobio novog poverenika odbora -\nPOKS Zrenjanin dobio novog poverenika odbora\nSaopštenje POKS Zrenjanin.\nPokret obnove Kraljevine Srbije je saopštio da je dobio novog poverenika odbora u Zrenjaninu. Predsedništvo Pokreta je jednoglasno izabralo ekonomistu Aleksandra Perina za poverenika, a dosadašnjeg predsednika odbora Ljubomira Stanisavljeva je razrešilo zbog prelaska na druge stranačke aktivnosti.\nPerin je prilikom preuzimanja dužnosti rekao da je Kralj Petar I Karađorđević oslobodio grad, a Zrenjaninci koji danas žive u gradu imaju obavezu da se izbore da se ispravi velika nepravda koja je učinjena, kada su komunisti izbrisali ime Kralja Petra iz naziva grada. To će biti samo jedan od zadataka pokreta , a obnovom Kraljevine Srbije će se poboljšati ugled zemlje u svetu, dok će država biti stabilna i mnogo privlačnija za strane investitore, čime će se poboljšati i standard naših sugrađana.\nPOKS je pozvao građane da se pridruže u zajedničkoj borbi za obnovu Kraljevine Srbije i za Petrovgrad kao jak ekonomski ,kulturni i regionalni centar.


Vijeće Evrope usvojilo SSP sa Kosovom, potpisivanje 27. oktobra\nVijeće Evrope odobrilo je danas Sporazum o stabilizaciji i pridruživanju između Kosova i Evropske unije. Usvajanje SSP-a u Vijeću Evrope označava završetak procesa Sporazuma o stabilizaciji i pridruživanju i otvara put potpisivanju SSP-a 27. oktobra u Strazburu, saopšteno je iz Ministarstva za evropske integracije Kosova, javlja Anadolu Agency (AA).\nSSP predviđa uspostavljanje ugovornih odnosa između Kosova i Evropske unije i predstavlja prvi formalin korak u pravcu punopravnog učlanjenja u EU. Povodom usvajanja SSP-a, kosovski ministar za evropske integracije Bekim Collaku je izjavio da je to istorijski momenat za Kosovo koji otvara novu stranicu ka konačnom cilju učlanjenja Kosova u EU.\n“Sve institucije su radile jako mnogo da bi se došlo do ovoga danas. Proces pregovaranja o SSP-u počeo je 2013. godine i želim da zahvalim svim državnim institucijama na njihovom radu tokom pregovaranja o SSP-u, kao i našim međunarodnim partnerima na ponuđenoj podršci“, kazao je Collaku.\nSSP je sačinjen na 597 stranica, deset naslova, sedam aneksa i pet protokola. Ministarstvo za evopske integracije je uradilo sve zakonske pripreme za potpisivanje SSP-a i dalje procesuiranje na ratifikaciju u Skupštini Kosova.\nHrvatska traži od EU 1,6 miliona eura pomoći\nEvropa je umrla, mada to ona još ne zna


OSUĐEN ZBOG RATNIH ZLOČINA\nDragan Nikolić je 2003. godine pred Haškim tribunalom priznao krivicu za ratne zločine počinjene tokom 1992. godine u logoru Sušica kod Vlasenice, čiji je bio komandant. Nikolić je, u dogovoru s Tužilaštvom, priznao krivicu za progon nesrpskog stanovništva na rasnoj, vjerskoj i političkoj osnovi, za mučenje, silovanje i ubistvo, zločine koji se karakteriziraju kao zločini protiv čovječnosti. Tužilaštvo je predložilo da za navedene zločine Nikoliću bude određena kazna od 15 godina zatvora.\nPriznajući krivicu, Nikolić se saglasio s navodima optužnice, prema kojoj su u aprilu 1992. godine pripadnici JNA, odnosno Novosadskog korpusa, paravojne jedinice i lokalni Srbi zauzeli Vlasenicu. Po zauzimanju grada uslijedilo je protjerivanje muslimanskog stanovništva, tako da u septembru 1992. u gradu više nije bilo muslimana, iako su do početka rata činili većinu u Vlasenici. Dragan Nikolić složio se s navodima optužnice da je kao dio procesa protjerivanja nesrpskog stanovništva iz Vlasenice osnovan logor Sušica, kroz koji je od maja do oktobra 1992. godine prošlo oko 8.000 ljudi.\nDragan Nikolić Vlasenica\nMilena Dravić: Samo ja znam kako mi je bez mog Gage


NVO: Neprihvatljivo ćutanje administracije povodom navoda o zlostavljanju dece sa invaliditetom\nBeta 29. juna 2021. 13:50\nViše nevladinih organizacija za ljudska prava, koje su članice Platforme za saradnju sa mehanizmima UN za ljudska prava, saopštilo je danas da „izražava duboku zabrinutost u vezi sa stanjem u institucijama socijalne zaštite i dokazima o sistemskom zlostavljanju dece sa smetnjama u razvoju i invaliditetom u ovim ustanovama“.\nU saopštenju se navodi da time Srbija „krši medjunarodne obaveze kao i sopstveni Ustav i zakone kojima se zabranjuje diskriminacija na osnovu invaliditeta“.\n„Izveštaj „Zaboravljena deca Srbije“, koji su 24. juna objavile „Disability Rights International“ i Inicijativa za prava osoba sa mentalnim invaliditetom, ukazuje da Srbija nije uspela da reši pitanje teških kršenja ljudskih prava u institucijama koja predstavljaju nečovečno i ponižavajuće postupanje – a u nekim slučajevima dostižu i nivo torture“, navodi se u saopštenju.\nKako se navodi u saopštenju, posebnu zabrinutost izaziva „ćutanje administracije i odbijajanje da o nalazima istraživanja razgovara sa organizacijama civilnog društva“.\nKao članice Platforme za saradnju sa mehanizmima UN za ljudska prava saopštenje su potpisali Beogradski centar za ljudska prava, Komitet pravnika za ljudska prava – Yucom, A11 – Inicijativa za ekonomska i socijalna prava, Centar za prava deteta, Astra, Inicijativa za prava osoba sa mentalnim invaliditetom, Medjunarodna mreža pomoći i Mreža organizacija za decu.


RTS :: Bugarska pokušava da ograniči broj migranata\nRegion Bugarska pokušava da ograniči broj migranata\nponedeljak, 08. jun 2015, 19:56 -> 20:43\nBugarska će pokušati da ograniči broj migranata koje mora da primi u skladu sa planom EU o relokaciji oko 40.000 ljudi koji su stigli u Italiju, Grčku i druge članice Unije, saopštila je Vlada u Sofiji.\nNa predlog Evropske komisije, EU treba da primi i dodatnih 20.000 izbeglica EU i da ih preraspodeli unutar zemalja članica. Očekuje se da Nemačka i Francuska prime oko 40 odsto migrantata dok bi Bugarska, kao najsiromašnija članica, trebalo da primi 572 migranta koji se već nalaze u Italiji i Grčkoj i dodatnih 200 izbeglica, prenosi Tanjug.\n"Bugarska će insistirati na tome da kvote za migrante budu znatno manje za zemlje poput Bugarske koje imaju spoljnu granicu EU i koje su pod snažnim pritiskom migracije", navela je bugarska vlada u saopštenju, prenosi Rojters.\nPriliv izbeglica u Bugarsku, prvenstveno iz Sirije i severne Afrike preko granice sa Turskom, povećan je za 60 odsto u prvom kvartalu ove godine u odnosu na isti period pre godinu dana i iznosi oko 3.200 ljudi, navela je državna agencija za izbeglice.\nU pokušaju da ograniči ilegalne prelaske na svoju teritoriju, Bugarska je izgradila ogradu duž granice sa Turskom.\nPlanovi EU o relociranju migranata izazvali su zabrinutost i u Francuskoj i Nemačkoj, Britanija je rekla da neće učestvovati, a neke istočne članice su ga nazvale "dobrovoljnim planom".\nMinistri unutrašnjih poslova EU će o njemu razgovarati 15. i 16. juna.\n(utorak, 09. jun 2015, 11:06) - anonymous [neregistrovani]\nSpasavanje golih zivota....\nNema tu ogranicenja ,i mi cemo imati veliki broj izbeglica sa Bliskog istoka ,a mozda i sa istoka u skorije vreme ????????\n(utorak, 09. jun 2015, 07:48) - Baka [neregistrovani]\n...odlucuje koliko ce Bugarska morati da prihvati azilante. To je cena koju moraju da plate kao clan ove mocne familije?( EU)


2. april 2013. Učesnici javnog slušanja povodom donošenja rezolucije o zakonodavnoj politici\nUtorak, 2. april 2013.\nOdržano javno slušanje povodom donošenja rezolucije o zakonodavnoj politici\nU organizaciji Odbora za ustavna pitanja i zakonodavstvo danas je u Domu Narodne skupštine održano javno slušanje na temu: ”Donošenje rezolucije o zakonodavnoj politici“.\nJavno slušanje je otvorio Srđan Miković, zamenik predsednika Odbora za ustavna pitanja i zakonodavstvo, a učesnike skupa je, u ime predsednika Narodne skupštine pozdravila Gordana Čomić, potpredsednica Skupštine. Istakla je da efikasan zakonodavni proces predstavlja preduslov za donošenje dobrih zakona i ukazala na značaj procedura i pravila za unapređenje zakonodavnog procesa. Ako se zakoni donose, a da pre toga nema procedura i pravila, stalno će se zaostajati u izgradnji kulture vladavine prava, naglasila je Gordana Čomić i posebno podržala deo rezolucije u kojem se predviđa da podzakonski akti prate donošenje zakona i da istovremeno ulaze u skupštinsku proceduru.\nMihael Hazenau, zamenik šefa Misije Ambasade Savezne Republike Nemačke je rekao da Nemačka sa velikim interesovanjem prati proces reformi u Srbiji i da je spremna da joj na tom putu pomogne. Po njegovom mišljenju, proces donošenja zakona mora da bude transparentan i efikasan i u njemu pored parlamenta moraju da učestvuju sve druge zainteresovane strane. Predložena rezolucija se oslanja na podatke i analize zakonodavnog procesa iz projekta “Podrška sprovođenju pravnih reformi u Srbiji”, koji je finansirao nemački GIZ, rekao je Hazenau i dodao da je taj projekat u Srbiji prisutan od 2001. godine, a da su 2011. počeli novi projekat za pravnu reformu koji će trajati osam godina.\nPredsednik Odbora za ustavna pitanja i zakonodavstvo mr Vladimir Cvijan je istakao da je predloženu rezoluciju potpisalo 25 članova i zamenika članova Odbora iz svih stranaka i izrazio očekivanje da će taj dokument dobiti jednoglasnu podršku u Narodnoj skupštini. Naveo je da je rezolucija “kruna” dugogodišnje saradnje Narodne skupštine i ovog odbora sa međunarodnim institucijama, u okviru koje su doneta i Jedinstvena metodološka pravila za izradu i primenu propisa. Srđan Miković je u uvodnom izlaganju ukazao je na to da predložena rezolucija predstavlja novinu u našem pravnom sistemu i da je cilj njenog donošenja unapređenje u izradi, usvajanju i primeni propisa. Rezolucija obuhvata probleme i potrebe u zakonodavnoj politici i smernice za praćenje primene postojećih zakona, rekao je Miković i najavio je da će se od sada svake godine ocenjivati napredak zakonodavnog procesa.\nLider projekta GIZ – Pravna reforma u Srbiji, dr Majk Falke istakao je da je za uspešnu primenu rezolucije ključno učestvovanje Vlade, Narodne skupštine, kao i institucija javnog i privatnog sektora. Falke je iskazao punu podršku implementaciji rezolucije u zakonodavni sistem Srbije.\nProf. dr Dobrosav Milovanović, član Radne grupe za izradu Predloga rezolucije, istakao je da je ovo strateški dokument koji Narodna skupština treba da usvoji i dodao da je unapređenje zakonodavnog procesa jedan od ključnih faktora unutrašnjih reformi.\nU diskusiji koja je usledila učesnici skupa bili su jedinstveni u stavu da će usvajanje Predloga rezolucije imati veliki značaj za dalje unapređivanje zakonodavnog procesa. Takođe, izneli su i stručna mišljenja, predloge i sugestije koji će, pre nego što se Predlog rezolucije stavi na dnevni red sednice Narodne skupštine, biti uzeti u obzir prilikom izrade konačnog teksta ovog dokumenta.\nJavnom slušanju prisustvovali su članovi i zamenici članova Odbora za ustavna pitanja i zakonodavstvo, narodni poslanici, zamenik generalnog sekretara Narodne skupštine, predstavnici Vlade i ministarstava, Skupštine AP Vojvodine, Republičkog sekretarijata za zakonodavstvo, Zaštitnik građana, predstavnici Kancelarije za evropske integracije, Kancelarije za saradnju sa civilnim društvom, Narodne banke Srbije, nezavisnih državnih organa, civilnog sektora, međunarodnih organizacija koje učestvuju u parlamentarnim programima, Privredne komore Srbije, Pravnog fakulteta u Beogradu, kao i predstavnici akademske i stručne javnosti.\n11.55 - svečani doček predsednika Narodne skupštine Republike Srpske (Dom Narodne skupštine, Trg Nikole Pašića 13, vestibil)\n12.00 - sednica Odbora za Kosovo i Metohiju (Dom Narodne skupštine, Trg Nikole Pašića 13, mala sala)\n12.00 - sednica Odbora za prostorno planiranje, saobraćaj, infrastrukturu i telekomunikacije (Dom Narodne skupštine, Trg Nikole Pašića 13, sala 2)\n12.00 - svečano otvaranje Prvog sastanka Komisije za saradnju Narodne skupštine Republike Srbije i Narodne skupštine Republike Srpske (Dom Narodne skupštine, Trg Nikole Pašića 13, sala 1)\n14.40 - nastavak rada Komisije za saradnju Narodne skupštine Republike Srbije i Narodne skupštine Republike Srpske (Dom Narodne skupštine, Trg Nikole Pašića 13, sala 1)